இந்தியர்களுக்கு   ம.இ.கா மிகவும் முக்கியம்   அதன் சேவையை தொடரும்படி   பிரதமர் அன்வார்  வலியுறுத்து

கோலாலம்பூர், மே 12- இந்நாட்டில் இந்தியர்களின் நலன்களுக்கும் அவர்களின் முன்னேற்றத்திற்குமான மேம்பாட்டு நடவடிக்கைகளை முன்னெடுப்பதில் ம.இ.கா முக்கிய பங்காற்றி வருகிறது. எனவே வரலாற்று பெருமை வாய்ந்த அந்த அரசியல் கட்சியின் சேவையை தொடரும்படி ஒற்றுமை அரசாங்கத்தின் பிரதமர் டத்தோஸ்ரீ அன்வார் இப்ராஹிம் தம்மை கேட்டுக் கொண்டதாக ம.இ.காவின் தேசியத் தலைவரான டான்ஸ்ரீ SA விக்னேஸ்வரன் தெரிவித்தார். ம.இ,காவின் மத்திய செயலவைக் கூட்டத்திற்கு பின் செய்தியாளர்களிடம் பேசியபோது அவர் இத்தகவலை வெளிட்டார். அதோடு தற்போது இந்திய சமூகத்திற்கு ம.இ.கா மேற்கொண்டுவரும் அனைத்து திட்டங்களையும் தொடரும்படியும் அதற்கு ஒற்றுமை அரசாங்கம் முழுமையான ஆதரவை வழங்கும் என்றும் பிரதமர் வலியுறுத்தியதையும் அவர் கூறினார். ம.இ.காவின் தலைமையில் இயங்கிவரும் ஏய்ம்ஸ் பல்கலைக்கழகத்திற்கான ஆண்டு மாண்யம் உட்பட இந்திய சமூகத்திற்கான அரசாங்கத்தின் தற்போதைய அனைத்து உதவிகளையும் ஒற்றுமை அரசாங்கம் தொடர்ந்து வழங்கும் என்றும் அண்மையில் பிரதமரை சந்தித்தபோது அவர் உறுதியளித்திருந்ததையும் விக்னேஸ்வரன் சுட்டிக்காட்டினார்.

 Tags
indian community

it services

PM Anwar

to continues

to uplift

urged MIC


கடைவீடு தீக்கிரையானதில், மாற்று திறனாளி ஆடவர் கருகி உயிரிழந்தார்

பினாங்கு, ஜோர்ச் டவுனில், இரண்டி மாடி கடை வீடு ஒன்று தீக்கிரையான சம்பவத்தில், மாற்று திறனாளி ஆடவர் ஒருவர் கருகி உயிரிழந்தார்.

அவசர அழைப்பு கிடைத்தவுடன் சம்பவ இடத்திற்கு விரைந்த பினாங்கு மாநில தீயணைப்பு மீட்புப் படை வீரர்கள், அதிகாலை மணி 4.45 வாக்கில் தீயை முழுமையாக கொண்டு வந்தனர்.

அதன் பின்னர் சம்பந்தப்பட்ட கடை வீட்டின், கீழ் மாடியிலுள்ள, குளியல் அறையிலிருந்து கருகிய நிலையில், சம்பந்தப்பட்ட ஆடவரின் சடலத்தை அவர்கள் கண்டெடுத்தனர்.

உயிரிழந்தவர் யார் என்ற அடையாளம் இதுவரை தெரியவில்லை. எனினும், பொதுமக்கள் வழங்கிய தகவலில் அடிப்படையில் அவர் ஒரு மாற்றுத்திறனாளி என்பது தெரிய வந்துள்ளது.

அதோடு, தீக்கிரையான கடை வீட்டில் மின்சார இணைப்பு இல்லாததால், மெழுகுவர்த்தியில் இருந்து தீ பரவி இருக்கலாம் என்பதும் தொடக்க கட்ட விசாரணையில் தெரிய வந்துள்ளது.

 Tags
A differently-abled

caught fire

man was charred

The shop

to death when


பூமிபுத்ராக்களுக்கு  உதவுவதாக கூறி   லஞ்ச ஊழலை  நியாயப்படுத்தாதீர் – அன்வார்

கோலாலம்பூர், பிப் 21 – பூமிபுத்ராக்களுக்கு அரசாங்க குத்தகைகளை பெற்று தருவதில் உதவுவதாகக் சாக்கு போக்கு கூறி லஞ்ச ஊழலை நியாயப்படுத்த வேண்டாம் என பிரதமர் டத்தோஸ்ரீ அன்வார் இப்ராஹிம் கேட்டுக்கொண்டார். பூமிபுத்ராக்களுக்கு உதவுவதற்காக கையூட்டு பணம் பெறுவது ஏற்றுக்கொள்ளப்படாத ஒன்று என அன்வார் கூறினார். வெளிப்படைத்தன்மை மற்றும் பொறுப்புணர்வை உறுதிப்படுத்துவதற்கு அரசாங்கம் எடுத்துள்ள நடவடிக்கை குறித்து பாரிட் சூலோங் நாடாளுமன்ற உறுப்பினர் டத்தோஸ்ரீ நோராய்னி அகமட் எழுப்பிய கேள்விக்கு பதிலஅளித்தபோது அன்வார் இதனை தெரிவித்தார்.

 Tags
bumi Putra Excuse

corruption by using helping

Don't Justify

says PM


உணவகங்களில் புகைபிடிப்பதற்கான தடை ; இரத்து செய்யக்கோரி எழுவர் செய்திருந்த மேல்முறையீடு நிராகரிக்கப்பட்டது

உணவகங்களில் புகைப்பிடிக்க தடை விதிக்கும் சுகாதார அமைச்சின் முடிவை இரத்துச் செய்யக் கோரி எழுவர் செய்திருந்த மேல்முறையீட்டை கூட்டரசு நீதிமன்றம் இன்று நிராகரித்தது.

அதோடு, அந்த வழக்குக்கான 30 ஆயிரம் ரிங்கிட் செலவின தொகையையும் அவர்கள் செலுத்த வேண்டுமென, உத்தரவிடப்பட்டது.

அதன் வாயிலாக, உணவகங்களில் புகைப்பிடிக்க சுகாதார அமைச்சு விதித்திருக்கும் தடையை அகற்ற கோரி கடந்த ஐந்தாண்டுகளாக மேற்கொள்ளப்பட்டு வந்த முயற்சி ஒரு முடிவுக்கு வந்துள்ளது.

அந்த எழுவரும் செய்த மேல்முறையீடு, பொது நலனை உட்படுத்தியிருக்கவில்லை. அதனால் அதற்கு அனுமதி மறுக்கப்படுவதாக, நீதிபதிகள் தங்கள் தீர்ப்பில் குறிப்பிட்டுள்ளனர்.

முன்னதாக, 2018-ஆம், டிசம்பர் 31-ஆம் தேதி, முஹமட் அனிசாம் யூனோஸ், ஜுல்கிப்லி முஹமட், முஹமட் லைசானி டோல்லா, முஹமட் சூபியான் அவாலுடின், டிட்சுவான் முஹமட் நோர், முஹமட் யாசிட், யூரி அஜ்ஹார் ஆகிய எழுவர் ஒன்றிணைந்து PHP – புகைப்பிடிப்பவர்களை தற்காக்கும் கழகத்தை தோற்றுவித்ததோடு, உணவகங்களில் புகைப்பிடிப்பதற்கு சுகாதார அமைச்சு விதித்த தடையை அகற்ற வேண்டுமென கோரி வழக்கு பதிவுச் செய்ததும் குறிப்பிடத்தக்கது.

 Tags
7 individu

batal larangan

di kedai makan ditolak

merokok

Rayuan


பெர்லிஸ்  முன்னாள்  மந்திரிபுசார் அஸ்லான் மான் மீது  மேலும்  5  குற்றச்சாட்டுக்கள்

கோலாலம்பூர், ஏப் 11 – சட்டவிரோத பண பரிமாற்றம் தொடர்பில் பெர்லீஸ் முன்னாள் மந்திரிபுசார் Azlan Man னுக்கு எதிராக மேலும் 5 புதிய குற்றச்சாட்டுக்கள் நாளை செஷன்ஸ் நீதிமன்றத்தில் கொண்டுவரப்படவுள்ளது. 64 வயதுடைய Azlan Man மீது AMLA எனப்படும் 2001ஆம் ஆண்டின் பண மோசடி தடுப்புச் சட்டம் , பயங்கரவாதத்திற்கு எதிரான நிதி மற்றும் சட்டவிரோத நடவடிக்கைகள் மூலம் வருமானம் பெற்றது போன்ற சட்டத்தின் கீழ் குற்றச்சாட்டை எதிர்நோக்கவிருக்கிறார். நாளை Azlan னுக்கு எதிராக குற்றஞ்சாட்டுவதற்கு அனுமதியை மலேசிய ஊழல் தடுப்பு ஆணையம் பெற்றுள்ளது. பிரிட்டனுக்கு சென்றதாக போக்குவரத்து செலவுக்காக போலி கணக்கை சமர்ப்பித்து 1.18 மில்லியன் ரிங்கிட்டுக்கும் கூடுதலாக தொகையை பெற்றதாக திங்கட்கிழமை கொண்டு வரப்பட்ட ஐந்து குற்றச்சாட்டுக்களை மறுத்து அவர் விசாரணை கோரியிருந்தார்.

 Tags
Ex -Perlis MB

money laundering Charges

to face 5 new


போலீசார் ஒருதலைப்பட்சமாக செயல்பட்டால் உடனடி நடவடிக்கை – எச்சரித்த போலிஸ் படைத் தலைவர்

கோலாலம்பூர், ஜூலை 20 – விசாரணை மேற்கொள்ளும்போது ஒருதலைப்பட்சமாகவும், அதிகாரத்துடனும் செயல்படும் காவல்துறையினர் மீது ஒழுங்கீன நடவடிக்கை எடுக்கப்படும் என்று மலேசிய போலிஸ் படைத் தலைவர் ரஸாருதீன் ஹுசைன் (Razarudin Husain) எச்சரிக்கை விடுத்துள்ளார்.

புக்கிட் அமானில் உள்ள போலிஸ் தலைமையகத்தின் கூட்டத்தில் பேசிய அவர், “குற்ற தடுப்பு முயற்சிகளின் மிக உயர்ந்த தரத்தை உறுதிசெய்ய, போலிஸ்காரர்கள் நம்பகத்தன்மை மற்றும் செயல்திறனை வலுப்படுத்த வேண்டும்” என்றும் கூறினார்.

நாட்டில் குற்ற வழக்குகளின் பட்டியலையும் அவர் சுட்டிக்காட்டினார். அதன்படி கடந்தாண்டை ஒப்பிடுகையில் இந்தாண்டின் முதல் ஆறு மாதங்களில் குற்ற வழக்குகளின் எண்ணிக்கை 1.1 விழுக்காடாக குறைந்துள்ளது.

இந்தாண்டு பதிவான மொத்த வழக்குகளில் 16,518 வழக்குகள் தீர்க்கப்பட்டுள்ளன. இது 64.8 விழுக்காடு வெற்றி விகிதத்தை குறிக்கிறது.

 Tags
Cops who are 'one-sided'

will be disciplined


நாட்டின்  பொருளாதாரத்தை  மேம்படுத்த   அன்வாருக்கு   கூடுதல்  அவகாசம் வழங்குவீர்  -ஜோகூர் சுல்தான்  இப்ராஹிம் வலியுறுத்து

கோலாலம்பூர், ஆக 28 – நாட்டின் பொருளாதாரத்தை மேம்படுத்துவற்கு பிரதமர் டத்தோஸ்ரீ அன்வார் இப்ராஹிமிற்கு கூடுதல் அவகாசம் வழங்கப்பட வேண்டும் என மேன்மை தங்கிய ஜொகூர் Sultan Ibrahim Sultan iskandar கேட்டுக் கொண்டுள்ளார். கடந்த ஆண்டு நவம்பர் மாதம் பதவியேற்ற அன்வாரின் ஒற்றுமை அரசாங்கம் நிதி சவால்களை எதிர்நோக்கியிருப்பதாக Sin Chew பத்திரிகைக்கு வழங்கிய நேர்க் காணலில் அவர் தெரிவித்திருக்கிறார். பதவிக்கு வந்த பிறகுதான் அரசாங்கத்தின் நிதி நெருக்கடியை அன்வார் உணர்ந்திருக்கிறார்.

இவ்வாண்டு தொடக்கத்தில் சீனாவுக்கு பிரதமர் மேற்கொண்ட வருகை பல்வேறு ஆக்கப்பூர்வமான முடிவுகளை தந்திருப்பதாகவும் சீனாவுடனான நட்புறவை நிலைநாட்டுவதற்கு அந்த வருகை முக்கித்துவம் வாய்ந்ததாக அமைந்ததாக சுல்தான் Ibrahim வர்ணித்தார். பிரதமருடன் தமக்கு நல்ல நட்புறவு இருந்து வருவதோடு அவ்வப்போது அவர் தமது கருத்தை கேட்பதோடு தமக்கும் ஆலோசனை தெரிவிப்பதாகவும் சுல்தான் தெரிவித்தார். முதலீடு நட்புறவு அணுகுமுறை மற்றும் மேலும் கூடுதலான முதலீடுகளை பெறுவதற்கு விசா வாய்ப்புக்களையும் அரசாங்கம் வழங்க வேண்டும் என அவர் கேட்டுக்கொண்டார்.

 Tags
Give Anwar'sl

govt more time

Says Sultan ibrahim


அதிகாலை வீடு தீப்பற்றியதில் நால்வர் காயம்

கோலாலம்பூர், ஜன 14 – இன்று காலை, கோலாலம்பூர், கெப்போங் ( Kepong) Desa Aman Puri -யில், அடுக்குமாடி குடியிருப்பில் ஏற்பட்ட தீயில், இரு சிறுவர்கள் உட்பட நால்வர் காயமடைந்தனர்.

இன்று அதிகாலை மணி 3-க்கு ஏற்பட்ட தீயில், உள்நாட்டவர்களான இரு பெண்களும், இரு சிறுவர்களும் காயமடைந்ததாக , சிலாங்கூர் தீயணைப்பு மீட்பு படையின் இயக்குநர் Datuk Norazam Khamis தெரிவித்தார்.

முகம், கை , கால்கள் ஆகிய பகுதிகளில் தீப்புண் காயங்கள் ஏற்பட்ட அவர்கள் சிகிச்சைக்காக செலாயாங் மருத்துவமனைக்கு கொண்டு செல்லப்பட்டனர். இதனிடையே, வீட்டின் வரவேற்பு அறையில் இருந்த சோஃபா ( Sofa) தீப்பற்றி , வீட்டின் இதர பகுதிகளுக்கு பரவியதோடு, வீடு 30- லிருந்து 40 விழுக்காடு வரையில் வீட்டிற்கு சேதமடைந்ததாக நோராசாம் குறிப்பிட்டார்.

 Tags
four

house fire

including

injured

Two children


தாய்மொழிப்  பள்ளிகள் இனங்களிடையே ஒற்றுமையை ஊக்குவிக்கிறது

கோலாலம்பூர்,செப் 1 – தாய்மொழிப் பள்ளிகள் இனங்களிடையே ஒன்றுமையை ஊக்குவிப்பதாக தேசிய ஒற்றுமை அமைச்சர் Aaron Ago Dagang தெரிவித்திருக்கிறார். இனங்களுக்கிடையே பிளவுகளை தாய்மொழிப் பள்ளிகள் ஏற்படுத்துவதால் அவற்றை மூட வேண்டும் என முன்னாள் பிரதமர் டாக்டர் மகாதீர் முகமட் கூறியிருப்பதை Aaron Ago Dagang மறுத்தார்.

தமிழ் மற்றும் சீனப் பள்ளிகள் ஒற்றுமையை ஊக்குவிப்பதற்கு முக்கிய அம்சங்களாக விளங்குவதாக அவர் தெரிவித்தார். தமிழ் மற்றும் சீன மொழி பள்ளிகளில் பயிலும் மலாய்க்கார மாணவர்கள் தங்களது கல்வியை முடித்தபின் தமிழ், மென்டரின் மொழிகளில் சரளமாக பேசும் ஆற்றலைக் கொண்டிருப்பதாக Aaron ago சுட்டிக்காட்டினார்.

கல்வியின் மூலமாவே இனப் பிளவுகளை குறைக்க முடியும் என்றும் அதற்கு தாய்மொழிப் பள்ளிகளை ரத்துச் செய்வதே சிறந்த வழியென நேற்று டாக்டர் மகாதீர் கூறியிருந்தார். மேலும் சின இனங்கள் தேசிய பள்ளிகளை சமயப் பள்ளிகளாக கருதுவதால் அவர்கள் அப்பள்ளிகளில் தங்களது பிள்ளைகளை பதிவு செய்ய மறுத்து வருவதாகவும் அவர் தெரிவித்திருந்தார்.

தேசிய பள்ளிகளில் நிலைமை மேம்பட்டிருந்த போதிலும் சிறுபான்மை இன மக்கள் இன்னமும் தேசிய பள்ளிகளில் தங்களது பிள்ளைகளை சேர்ப்பதை தவிர்த்துவிடுவதாகவும் அவர் கூறியிருந்தார்.

 Tags
minister tells Dr/ Mahathir

Promote racial

unity


வியாழக்கிழமைகளில்   மலேசிய பாத்தேக்   ஆடைகளை  அணியும்படி  அரசு ஊழியர்களுக்கு வலியுறுத்து

புத்ரா ஜெயா, ஆக 23 – கூட்டரசு அரசாங்கத்தைச் சேர்ந்த அனைத்து அரசு ஊழியர்களும் வியாழக்கிழமைகளில் மலேசிய பாத்தேக் உடைகளை அணியும்படி கேட்டுக்கொள்ளப்பட்டனர். அதோடு இதர வேலை நாட்களிலும் அவர்கள் பாத்தேக் உடையை அணிவதையும் ஊக்கவிக்கப்படுகின்றனர். நேற்று முன்தினம் ஆகஸ்டு 21 ஆம்தேதி முதல் இந்த உத்தரவு அமலுக்கு வருவதாக அது தொடர்பான அறிவிப்பில் கையெழுத்திட்டுள்ள பொதுச் சேவைத்துறையின் தலைமை இயக்குனர் டத்தோ Zulkifli Mohamed தெரிவித்துள்ளார். அதே வேளையில் சீருடையில் சம்பந்தப்பட்ட அதிகாரிகள் அல்லது அதிகாரப்பூர்வ நிகழ்வுகளில் பங்கேற்கும் குறிப்பிடத்தக்க உடை நெறிமுறையை அந்த உத்தரவு உட்படுத்தாது. அரசு ஊழியர்கள் மலேசிய பாத்தே உடைகளை பயன்படுத்தும் நடைமுறை 1985ஆம் ஆண்டு முதல் அமல்படுத்தப்பட்டு வருகிறது.

 Tags
Civil servants required to wear Malaysian batik

on Thursdays

PSD


‘மலேசியாவில் சிலர் பயப்படுகிறார்கள்’ ; கூறுகிறார் சனுசி

கோம்பாக், ஜூலை 18 – தமக்கு எதிராக சுமத்தப்பட்டிருக்கும் குற்றச்சாட்டுகள், அரசாங்கத்தின் பயத்தையும், திவால்நிலையில் அது இருப்பதையும் காட்டுவதாக, கெடா பராமரிப்பு அரசாங்கத்தின் மந்திரி பெசார் டத்தோ ஸ்ரீ முஹமட் சனுசி மாட் நோர் கூறியுள்ளார்.

அது முற்றிலும் அரசியல் நோக்கம் கொண்ட குற்றச்சாட்டுகள் எனவும், எதிர்வரும் மாநிலத் தேர்தலின் போது தமக்கு பாதிப்பை ஏற்படுத்தும் நோக்கத்தில் அவை முன் வைக்கப்பட்டிருப்பதாகவும் சனுசி சொன்னார்.

அதனால், அவர்களின் உண்மையான நோக்கத்தை மக்கள் புரிந்து கொள்வார்கள் எனவும், எதிர்வரும் ஆறு மாநில தேர்தல்களிலும் பெரிகாத்தான் நேஷனல் அமோக வெற்றி பெறுமெனவும் தாம் நம்புவதாக சனுசி குறிப்பிட்டார்.

கைது நடவடிக்கைக்கு பின், அதிகாரிகளுக்கு தாம் முழு ஒத்துழைப்பு வழங்கியதையும் சனுசி சுட்டிக் காட்டினார்.

முன்னதாக, சிலாங்கூர் மந்திரி பெசார் நியமனம் மற்றும் ஒற்றுமை அரசாங்கம் தோற்றுவிக்கப்பட்டது குறித்து நிந்தனை கூற்றுகளை வெளியிட்டது தொடர்பில், கோலாலம்பூர் செஷன்ஸ் நீதிமன்றத்தில், தமக்கு எதிராக முன் வைக்கப்பட்ட இரு குற்றச்சாட்டுகளை மறுத்து 49 வயது சனுசி விசாரணை கோரினார்.

தலா ஐயாயிரம் ரிங்கிட் உத்தரவாதத் தொகையில் சனுசியை விடுவிக்க இன்று நீதிமன்றம் அனுமதி வழங்கிய வேளை ; இவ்வழக்கு விசாரணை முடியும் வரை அது குறித்து சனுசி எந்த ஒரு கருத்தையும் வெளியிட கூடாது எனவும் நீதிமன்றம் தடை விதித்துள்ளது குறிப்பிடத்தக்கது.

 Tags
'Ada orang yang takut

di Malaysia ini

Sanusi


அன்வார்  பெரும்பான்மையை இழந்துவிட்டதாக  கூறப்படுவதை இஸ்தானா ஏற்காது

கோலாலம்பூர், மே 4 – பிரதமர் டத்தோஸ்ரீ அன்வார் இப்ராஹிம் பெரும்பான்மை ஆதரவை இழந்துவிட்டதாக எந்தவொரு தரப்பினர் கூறிக்கொண்டாலும் அதனை இஸ்தானா நெகாரா ஏற்காது . இஸ்தானா மூலமாக அரசாங்கத்தை மாற்றும் எந்தவொரு முயற்சியும் ஏற்கப்படாது என அரண்மனைக்கு அணுக்கமான வட்டாரம் தெரிவித்துள்ளது. அரசாங்கத்தை மாற்றும் எந்தவொரு நடவடிக்கையும் நம்பிக்கையில்லா வாக்கெடுப்பு அல்லது நாடாளுமன்ற கலைப்பு போன்ற நடவடிக்கை மூலமாக மட்டுமே ஏற்கப்படும் என தெரிவிக்கப்பட்டுள்ளது . அன்வாருக்கு எதிரான சதித்திட்டத்தின் ஒரு பகுதியாக இதற்கு முன் பெரிக்காத்தான் நேசனல் தலைவர் முஹிடின் யாசினை ஆதரித்த 10 நாடாளுமன்ற உறுப்பினர்கள் கட்டாயமாக இடைத் தேர்தல் நடத்தப்படுவதற்காக கட்சியிலிருந்து விலகுவதற்கு திட்டமிட்டிருப்பதாக ஆருடங்கள் வெளியாகியுள்ளன.

 Tags
Anwar's claim that

he has lost

Istana does not accept

of the majority

said the source

the support


நஜீப்பை விடுவிக்கும்    நீதிமன்றத்தின்     முடிவவை      அரசு மதிக்கிறது     –  பாமி பட்சில்

கோலாலம்பூர் , மார்ச் 3 – 1 MDB கணக்காய்வில் மாற்றம் செய்த குற்றச்சாட்டிலிருந்து நஜீப் மற்றும் அருள் கந்தாவை விடுதலை செய்த நீதிமன்றத்தின் தீர்ப்பை அரசாங்கம் மதிக்கிறது. அதே வேளையில் அந்த வழக்கில் அரசாங்கத் தலையிட்டதாக கூறப்படுவது நீதிமன்றத்தை அவமதிக்கும் செயலாகும் என தொடர்பு மற்றும் இலக்கவியல் அமைச்சர் Fahmi Fadzil தெரிவித்தார். ஏற்கனவே இது குறித்து பிரதமர் டத்தோ ஸ்ரீ அன்வார் இப்ராஹிம் தெளிவுபடுத்தியிருப்பதையும் Fahmi சுட்டிக்காட்டினார். நீதிமன்ற விவகாரங்களில் அரசாங்கம் தலையிடாது என பிரதமர் தெளிவாக கூறியிருக்கிறார் . நீதிமன்றத்தின் நடைமுறைக்கு ஏற்ப அளிக்கப்பட்ட நீதிமன்றத்தின் தீர்ப்பை நாங்கள் ஏற்கிறோம் என Fahmi கூறினார்.

 Tags
Fahmi said

Najib's independent court decision

The government respects


சிறார், பெண்களை உட்படுத்திய  பாலியல் குற்றச் செயல்கள் அதிகரித்துள்ளன ; போலீஸ்

கோலாலம்பூர், மார்ச் 17 – நாட்டில் குற்றச் செயல்கள் குறிப்பாக சிறார்களையும் பெண்களையும் உட்படுத்திய பாலியல் குற்றச் செயல்கள் அதிகரித்துள்ளன.

2020 -இல் 11,092-ஆக இருந்த அந்த குற்றச் செயல்களின் எண்ணிக்கை கடந்தாண்டு 12, 890 -ஆக அதிகரித்ததாக புக்கிட் அமான் குற்றச் செயல் புலனாய்வு பிரிவின் இயக்குநர் Abdul jalil Hassan தெரிவித்தார்.

பாலியல் வன்முறை, சிறார் சித்ரவதை, குழந்தைகள் வீசப்படுவது, குடும்ப வன்முறை ஆகியவை ,அதிகரித்திருக்கும் அந்த குற்றச் செயல்களில் அடங்குமென அவர் கூறினார்.

அந்த சம்பவங்களில் , அதிகமாக 6, 540 குடும்ப வன்முறை புகார்கள் பெறப்பட்டதாக அவர் குறிப்பிட்டார்.

 Tags
children

crimes involving

increased

sexual

women


பிறையில் பொது அமைதிக்கு குந்தகம் விளைவிக்கும் அந்நிய நாட்டவர்களுக்கு எதிராக போலீஸ் நடவடிக்கை

பினாங்கு, செபராங் பிறையில், குடியிருப்பு பகுதி ஒன்றில், பொது அமைதிக்கு குந்தகம் விளைவிக்கும் வெளிநாட்டவர்கள் தொடர்பான காணொளி வைரலானதை அடுத்து, போலீசார் ரோந்து பணிகளை தொடங்கியுள்ளனர்.

நேற்று நண்பகல் மணி 12.45 வாக்கில், norfapxr3o1 எனும் TikTok சமூக ஊடகத்தில் பதிவேற்றம் செய்யப்பட்ட 44 வினாடி காணொளி வாயிலாக, வெளிநாட்டினர் சிலர் பொது அமைதியை சீர்குலைக்கும் வகையில் நடந்து கொண்டது தெரிய வந்ததாக, செபராங் பிறை தெங்ஙா போலீஸ் தலைவர் அசிஸ்டன் கமிஸ்னர் டான் செங் சான் தெரிவித்தார்.

அந்த காணொளி, இதுவரை 13 ஆயிரம் லைக்களை பெற்றுள்ள வேளை ; 654 கருத்துகள் பதிவிடப்பட்டுள்ளன.

அச்சம்பவம் தாமான் நாகசாரி பிராயில் நிகழ்ந்தது தொடக்க கட்ட விசாரணையில் தெரிய வந்துள்ளது. எனினும், அச்சம்பவம் தொடர்பில் இதுவரை போலீஸ் புகார் எதுவும் செய்யப்படாததால், எப்போது அச்சம்பவம் நிகழ்ந்தது என்பது தெரியவில்லை.

அது தொடர்பில், தகவல் அறிந்த பொதுமக்கள் 04-538222 என்ற எண்களில் போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
against foreigners

disturbing public peace

Police act

prai


பூனை மீது சாயம் ஊற்றிய நபரை கண்டுப்பிடித்து கொடுப்போருக்கு RM3,000 வெகுமதி

கோலாலம்பூர், அக் 1 -பூனைக்குட்டியின் மீது மனிதாபிமானமின்றி வெள்ளை சாயத்தை ஊற்றிய நபரைப் பற்றிய முழுமையான, தெளிவான மற்றும் சரியான ஆதாரத்துடன் தகவல்களை வழங்குபவர்களுக்கு 3,000 ரிங்கிட் வெகுமதி வழங்க சமூக ஊடகத்தின் மூலம் மலேசியா பிராணிகள் குற்ற வெளிப்படைத்தன்மை (MyAct) அமைப்பு முன்வந்துள்ளது.

வாயில்லா ஜீவனான பூனைக் குட்டிக்கு எதிராக நடத்தப்பட்ட “இந்த செயல் பொறுப்பற்றது மட்டுமல்ல, பூனையின் உயிரையும் அச்சுறுத்துகிறது, ஏனெனில் வண்ணப்பூச்சு பூனை அதன் உடலை நக்கினால் அதன் ஆரோக்கியத்திற்கு தீங்கு விளைவிக்கும் ஒரு இரசாயனமாகும் என மலேசிய விலங்குகள் சங்கத் தலைவர்a அரி டிவி கூறியுள்ளார்.

சம்பவத்தின் சாட்சிகள் அல்லது கோம்பாக்கில் வசிப்பவர்கள் முன் வந்து, இந்த கொடூரமான மற்றும் மனிதாபிமானமற்ற சம்பவம் குறித்த புகார்களை Animal Malaysia சங்கத்தின் தொலைப்பேசி அல்லது WhatsApp எண்ணில் தெரிவிக்கலாம் என அவர் தெரிவித்தார். (வாட்ஸ்அப் 0105394749)

சிலாங்கூரில் கோம்பாக்கில் உள்ள ஒரு பொது பல்கலைக்கழகத்தில் அந்த பூனைக்குட்டி கண்டுபிடிக்கப்பட்டது.

முன்னதாக, வெள்ளை சாயம் ஊற்றப்பட்ட பூனையின் நிலை குறித்த காணொளி @izzat_bashir என்ற X கணக்கின் பயனரால் பதிவேற்றம் செய்யப்பட்டு வைரலாகியிருந்தது.

 Tags
bantu kesan penganiaya

dengan cat

ganjaran RM3000

Simbah anak kucing


கம்போடியா சீ விளையாட்டுப் போட்டி ; ஜாலோர் கெமிலாங்கை ஏந்திச் செல்லும் மதிப்புக்குரிய வாய்ப்பு ஷர்மேந்திரன் வசமானது

சீ விளையாட்டு போட்டியின், கராத்தே சாம்பியனான 31 வயது ஆர். ஷர்மேந்திரன், அடுத்தாண்டு கம்போடியா சீ விளையாட்டு போட்டியின் போது, கூடுதல் பெருமையை பெறவுள்ளார்.

மலேசிய குழுவினருக்கு தலைமையேற்று, ஜாலோர் கெமிலாங்கை ஏந்திச் செல்லும் அரிய வாய்ப்பு ஷர்மேந்திரனுக்கு வழங்கப்பட்டுள்ளதே அதற்கு காரணமாகும்.

சிலாங்கூர், பாலாகோங்கை சேர்ந்த ஷர்மேந்திரன், சீ விளையாட்டுப் போட்டியில் இம்முறை நான்காவது தங்கப் பதக்கத்திற்கு குறி வைத்துள்ளார்.

ஜாலோர் கெமிலாங்கை எந்திச் செல்லும் அரிய வாய்ப்பை தமக்கு வழங்கிய, மலேசிய ஒலிம்பிக் கவுன்சிலுக்கு ஷர்மேந்திரன் நன்றி தெரிவித்துக் கொண்டார்.

2003-ஆம் ஆண்டு, ஆர்.புவனேஸ்வரனை அடுத்து, ஜாலோர் கெமிலாங்கை ஏந்திச் செல்லும் அரிய வாய்ப்பை பெற்ற இரண்டாவது கராத்தே வீரராக ஷர்மேந்திரன் திகழ்கிறார்.

 Tags
jalur gemilang

Sharmendran

to carry


எச்சரிகையை  மீறி தப்பிச் சென்ற கார் மீது  துப்பாக்கிச்  சூடு நடத்திய போலீஸ்

கோலாலம்பூர், ஆக 7 – காரை நிறுத்தும்படி உத்தரவு பிறப்பித்தும் அதன் ஓட்டுனர் தப்பிச் செல்ல முயன்றதால் அக்காரின் டயர்கள் டயர்களை ஒன்பது முறை இரு போலீஸ்காரர்கள் துப்பாக்கியால் சுட்டனர். மோட்டார்சைக்கிள் ரோந்து பிரிவைச் சேர்ந்த இரு போலீஸ்காரர்கள் நடத்திய இந்த துப்பாக்கிச் சூடு சம்பவம் சமூக வலைத்தளங்களில் வைரலானது. இன்று காலை மணி 7.45 அளவில் பச்சை நிற புரோட்டோன் வீரா கார் ஓட்டுனருக்க எதிராக செந்தூல் போலீஸ் மோட்டார்சைக்கிள் ரோந்து பிரிவைச் சேர்ந்த இரு போலீஸ்காரர்கள் கெப்போங்கில் துப்பாக்கிச் சூடு நடத்தியதை கோலாலம்பூர் போலீஸ் தலைவர் Suhaily Zain உறுதிப்படுத்தினார். போலீசாரிடமிருந்து தப்பிச் செல்ல முயன்றபோது அந்த கார் ஓட்டுனர் இதர கார்களை மோதினார். அதன் பிறகு அந்த காரை பின்னால் நகர்த்தியபோது மோட்டார்சைக்கிளில் இருந்த இரண்டு போலீஸ்காரர்களும் காயம் அடைந்தனர். அந்த கார் போக்குவரத்து நெரிசலில் மெதுவாக நகர்ந்ததை தொடர்ந்து அந்த இரு போலீஸகாரர்களும் சாலையில் மெதுவாக நகர்ந்துகொண்டிருந்த அந்த காரை துரத்திக்கொண்டு ஓடிச்சென்று அந்த காரின் டயர்களை 9 முறை சுட்டனர்.

அப்போதும் கூட அந்த கார் வேகமாக சென்று மற்றொரு வாகனத்தி மோதியது. அதன் பின் சாலையில் நின்றுவிட்ட அந்த காரிலிருந்த இரு ஆடவர்கள் இறங்கி தப்பியோடியதாக Suhaily Zain தெரிவித்தார். அந்த காரில் இருந்த இரண்டு நபர்களை போலீசார் அடையாளம் கண்டுள்ளதோடு அவர்களுக்கு எதிராக ‘கொலை முயற்சி , அரசு ஊழியர் கடமையை செய்ய தடுக்க முயன்றது போன்ற குற்றங்கள் தொடர்பில் விசாரணை நடத்தப்பட்டு வருவதாக Suhaily தெரிவித்தார்.

 Tags
after driver rams vehicles in attempt to escape

Police open fire


Strobe விளக்கை பயன்படுத்தியதால் வந்த வினை ; கார் ஓட்டுனருக்கு எதிராக வழக்குப் பதிவு

பினாங்கு, புக்கிட் மெர்தாஜாமில், காரில் Strobe விளக்கை பொருத்தியிருந்த, 31 வயது உள்நாட்டு ஆடவருக்கு எதிராக வழக்கு பதிவுச் செய்யப்பட்டுள்ளது.

JPJ – சாலை போக்குவரத்து துறையின் அனுமதி இன்றி, வாகனத்தை மாற்றி அமைத்த குற்றத்திற்காக, சாலை போக்குவரத்து விதிகளுக்கு கீழ் அந்த 31 அந்த வழக்கு தொடுக்கப்பட்டுள்ளது.

குற்றம் நிரூபிக்கப்பட்டால், ஈராயிரம் ரிங்கிட்டுக்கு மேற்போகாத அபராதம் அல்லது ஆறு மாதங்களுக்கு மேல் போகாத சிறைத் தண்டனை விதிக்கப்படலாம்.

முன்னதாக, அதிக ஒளி வீசக்கூடிய Strobe விளக்கு பொருத்தப்பட்ட MPV ரக வாகனம் ஒன்று சாலையில் பயணிக்கும் மூன்று வினாடி காணொளி ஒன்றை போலீசார் அடையாளம் கண்டதாக, செபராங் பெராய் தெங்ஙா மாவட்ட போலீஸ் தலைவர் அனிஸ்டன் கமிஸ்னர் டான் செங் சான் தெரிவித்தார்.

நேற்று மாலை மணி 4.20 வாக்கில், தைக் கோர் எனும் முகநூல் பக்கத்தில் அந்த காணோளி பதிவேற்றம் செய்யப்பட்டது.

வடக்கு தெற்கு நெடுஞ்சாலையில், செபராங் பெராய் தெங்ஙாவிற்கு அருகில் அந்த காணொளி பதிவுச் செய்யப்பட்டது கண்டுபிடிக்கப்பட்டதை தொடர்ந்து, அதே நாள் மாலை மணி 6.18 வாக்கில் அந்த வாகனத்தின் ஓட்டுனர் கைதுச் செய்யப்பட்டதாக, டான் செங் சான் சொன்னார்.

அதிக ஒளி வீசக்கூடிய Strobe விளக்கை, அனுமதி பெற்ற குறிப்பிட்ட சில வாகனங்கள் மட்டுமே பயன்படுத்த முடியும்.

அந்த விளக்கின் ஒளியால் பார்வை இழக்கும் அல்லது வலிப்பு நோயால் பாதிக்கப்படகூடிய அபாயம் உள்ளது. அதனால், பொரும்பாலான உலக நாடுகளில் அதன் பயன்பாடு கட்டுப்படுத்தப்பட்டுள்ளது.

 Tags
'strobe lamp'

disaman

padah guna

pemandu kereta


தமிழ்ப் பள்ளிகளில்  சமயக் கல்வியை கட்டாயமாக்குவீர் – சரவணன்  வலியுறுத்து

சிரம்பான் ,செப் 17 – தமிழ் பள்ளிகளில் சமயக் கல்வி கட்டாயமாக்கப்பட வேண்டும் என ம.இ.காவின் தேசிய துணைத் தலைவர் டத்தோஸ்ரீ எம்.சரவணன் கேட்டுக்கொண்டுள்ளார்.

சனாதன பிரச்சினைக்கு பதிலடி கொடுப்பதற்கு தமிழப்பள்ளி மாணவர்களிடையே சமயக் கல்வியை கட்டாமாக்க வேண்டுமென நேற்று சிரம்பானில் மலேசிய இந்து சங்கத்தின் 45வது திருமுறை விழாவை தொடங்கி வைத்து பேசியபோது தாப்பா நாடளுமன்ற உறுப்பினருமான டத்தோஸ்ரீ சரவணன் இவ்வாறு வலியுறுத்தினார்.

தற்போது உலக அளவில் சனாதனத்திற்கு எதிரான பிரச்சினைகள் பெருகி வருகின்றன. இந்த பிரச்சினைக்கு மலேசியாவில் உள்ள இந்து அமைப்புகள் ஒன்றாக திரண்டு குரல் கொடுத்திருப்பதை தாம் பாராட்டுவதாக சரவணன் தெரிவித்தார்.

இந்த சனாதன பிரச்சினைக்கு பதிலடி கொடுக்க நமக்கு மிகப்பெரிய கடமை ஒன்று உள்ளது. அந்த அடிப்படையில் தமிழ் பள்ளிகளில் சமயக் கல்வியைக் கட்டாயமாக்க வேண்டும் என்பதே மலேசியாவில் உள்ள ஒவ்வொரு இந்துக்களின் போராட்டமாக இருக்க வேண்டும் என சரவணன் கேட்டுக்கொண்டார்.

இதனிடையே மலேசிய இந்து சங்கம் சுமார் 45 ஆண்டுகளாக திருமுறை விழாவை வெற்றிகரமாக நடத்தி வருகிறது. கிட்டத்தட்ட இரண்டு மில்லியன் இந்து மக்கள் தொகையில் முக்கால்வாசி பேருக்கு திருமுறையை கற்றுத் தந்த பெருமையை இந்து சங்கம் ஏற்படுத்தியிருப்தாக அவர் கூறினார்.

இந்த வேளையில் மாபெரும் அமைப்பாக இருக்கும் இந்து சங்கத்திற்கு சொந்த கட்டிடமும் சொந்த மண்டபமும் இருப்பது அவசியம்.

இதற்கான நடவடிக்கைகளை மலேசிய இந்து சங்கத் தலைவர் கணேசன் மேற்கொண்டால் அதற்கான வழிகாட்டல்களை தரவும் தாம் தயாராக இருப்பதாக சரவணன் தெரிவித்தார்.

 Tags
says Saravanan

You will be required to receive religious instruction in Tamil schools


சொந்த கும்பல் உறுப்பினர்களுக்கு இடையில் மூண்ட சண்டையே ; அபிஹ் குலிம் சுட்டுக் கொல்லப்பட்டதற்கு காரணம்

கோத்தா பாரு, செப்டம்பர் 21 – கடந்த ஞாயிற்றுக்கிழமை, மாஞ்சாங்கில், அபிஹ் குலிம் (Apil Kulim) எனும் பட்டறை உரிமையாளர் ஒருவன் சுட்டுக் கொல்லப்பட்டதற்கு, சொந்த கும்பலுக்கு இடையில் மூண்ட சண்டையே காரணம் என்பது தெரிய வந்துள்ளதாக, கிளந்தான் போலீஸ் தலைவர் டத்தோ முஹமட் ஜாக்கி ஹருன் தெரிவித்தார்.

அந்த 38 வயது ஆடவனின், தலை மற்றும் நெஞ்சுப் பகுதியில், ஏழு தோட்டாக்கள் துளைத்திருந்தது சவப்பரிசோதனையில் தெரிய வந்தது.

அவனது கும்பல் உறுப்பினர்களுக்கு இடையில் மூண்ட சண்டையின் போது, சொந்த “அடியாள்” ஒருவனால் அவன் சுட்டுக் கொல்லப்பட்டதாக நம்பப்படுகிறது.

அச்சம்பவம் தொடர்பில், கிளந்தான் போலீசார் இதுவரை நால்வரை கைதுச் செய்துள்ள வேளை ; 25 பேரின் வாக்குமூலம் பதிவுச் செய்யப்பட்டுள்ளது.

அதோடு, சட்டவிரோத நடவடிக்கைகளுக்கு அபிஹ் குலிம் பயன்படுத்தியதாக சந்தேகிக்கப்படும் இரு துப்பாக்கிகளும் பறிமுதல் செய்யப்பட்டுள்ளன.

கைதானவர்களிடம் மேற்கொள்ளப்பட்ட விசாரணையின் அடிப்படையில், சட்டவிரோத நடவடிக்கைகளில் ஈடுபட்டு வரும் மேலும் சில கும்பல்களும் அடையாளம் காணப்பட்டுள்ளதாக முஹமட் ஜாக்கி தெரிவித்தார்.

 Tags
Gaduh sama sendiri

punca Apih Kulim ditembak sampai mati


வெள்ளம்  ஏற்பட்ட  இடங்களில்  நீர் தொடர்பான  நோய் பரவுவதை  தடுப்பதில்  சுகாதார அமைச்சு  தீவிர கவனம் செலுத்தும்

மலாக்கா, மார்ச் 5 – வெள்ளம் ஏற்பட்ட பகுதிகளில் எலியின் நீர் சிறுநீர் உட்பட நீர் மூலம் நோய் பரவுவதை தடுப்பதற்கான நடவடிக்கையில் சுகாதார அமைச்சு தீவிர கவனம் செலுத்தும் என என அதன் அமைச்சர் டாக்டர் Zaliha Mustafa தெரிவித்தார். வெள்ளப் பேரிடரால் பாதிக்கப்பட்ட சுகாதார வசதிகளை தூய்மைப்படுத்தும் நவடிக்கைகளிலும் இதர குழுக்களுடன் சேர்ந்து சுகாதார அமைச்சு ஈடுபடும் என அவர் கூறினார். வெள்ள நெருக்கடியின் போது தற்காலிக நிவாரண முகாம்களில் பின்பற்ற வேண்டிய நிர்ணயிக்கப்பட்ட நடைமுறை விதிகளையும் சுகாதார அமைச்சு கொண்டிருப்பதாக டாக்டர் Zaliha தெரிவித்தார். வெள்ளத்தில் பாதிக்கப்படட மக்களுக்காக நடமாடும் கிளினிக்குகளை அமைத்து அவர்களிடம் நோய் தொடர்பான பரிசோதனை நடத்தப்படும் என்றும் அவர் கூறினார். இன்று காலை வரை ஜோகூர் உட்பட வெள்ளத்தில் பாதிக்கப்பட்ட மாநிலங்களிலிருந்து 48, 989 பேர் வெளியேற்றப்பட்டுள்ளனர்.

 Tags
Health Ministry

malacca

to monitor

waterborne disease


உடல் பருமன்  பிரச்சனையிலிருந்து  தீர்வு கண்ட  அமெரிக்க ஆடவர்

வாஷிங்டன், மார்ச் 12 – உடல் பருமன் உலகளாவிய நோய் என 1997ஆம் ஆண்டு உலக சுகாதார நிறுவனம் பிரகடனம் செய்தது. பெரிய அளவிலான சுகாதார பிரச்சனை உடல் பருமன் ஏற்படுத்தும் என்றும் அப்போது உலக சுகாதார நிறுவனம் எச்சரித்திருந்தது.

இந்தியாவில்கூட உடல் பருமன் பிரச்சனை மோசமடைந்து வருகிறது. இந்தியாவில் நான்கில் ஒருவர் கூடுதல் எடையைக் கொண்டுள்ளதாக தகவல்கள் வெளியாகியுள்ளன.

உடல் பருமானை குறைப்பதற்கு பலர் பல்வேறு வழிகளை கையாண்டு வருகின்றர். உடல் எடையை குறைக்கும் நோக்கத்தை கொண்டவர்களுக்கு சிறந்த முன்னுதாரணமாக திகழ்கிறார் அமெரிக்க Missisippi யைச் சேர்ந்த Nicholas Craft . உடலில் வெடிகுண்டுடன் சுற்றிக்கொண்டிருப்பதாக 365 பவுண்ட்ஸ் அல்லது 165 கிலோ எடையைக் கொண்ட Nicholas Craft மருத்துவர்கள் எச்சரித்தினர். எனினும் நான்கு ஆண்டு கால கடுமையான முயற்சியினால் இறுதியில் வழக்கமான எடைக்கு திரும்புவதில் அவர் வெற்றி பெற்றார்.

 Tags
165 kilo

after doctor said

he was a ticking

time bomb

Us man sheds


71 %  இ.பி.எப் சந்தாதாரர்கள் ஓய்வு பெற போதிய சேமிப்பை கொண்டிருக்கவில்லை  – பிரதமர்

கோலாலம்பூர், பிப் 23 – 55 வயதுக்கு கீழ்பட்ட 71 விழுக்காடு இ.பி.எப் ஊழியர் சேம நிதி சந்தாதாரர்கள், ஏழ்மைக் கோட்டுக்கு மேல் ஓய்வு பெறுவதற்கான போதிய நிதியை கொண்டிருக்கவில்லை என , பிரதமர் டத்தோ ஶ்ரீ அனவார் இப்ராஹிம் தெரிவித்தார் .

கோவிட் காலத்தில் சந்தாதாரர்கள் நான்கு முறை , சேமநிதியை மீட்க அனுமதி அளிக்கப்பட்டதால், பலரது சேமிப்பில் போதிய நிதி இல்லையென டத்தோ ஶ்ரீ அன்வார் இப்ராஹிம் கூறினார்.

51 விழுக்காடு சந்தாதாரர்களின் சேமிப்பில் 10,000 ரிங்கிட்டுக்கும் குறைவான நிதியே இருப்பதாக அவர் குறிப்பிட்டார்.

இதனிடையே, 2020 –ஆம் ஆண்டு தொடங்கி, இபி.எப்- பிலிருந்து 145 பில்லியன் ரிங்கிட் நிதி சேமிப்பிலிருந்து மீட்டுக் கொள்ளப்பட்டது. இதனால், புதிய முதலீடுகளில் பங்குபெறும் இபிஎப் –பின் வாய்ப்புகளும் குறைந்திருப்பதாக அன்வார் கூறினார் .

 Tags
71 percent of EPF contributors

do not have

enough money to retire

PM


இந்தி நடிகர்  ஆதித்ய சிங் ராஜ்புட்  மர்மமான  முறையில்  வீட்டில்  இறந்து கிடந்தார்

மும்பை , மே 23 – பிரபல இந்தி நடிகரும் model லுமான Aditya Sing Rajput மர்மமான முறையில் மும்பையிலுள்ள Andheri வட்டாரத்தில் உள்ள அடுக்கு மாடி குடியிருப்பின் 11 ஆவது மாடியிலுள்ள தமது வீட்டில் மர்மமான முறையில் இறந்து கிடந்தார். 32 வயதான அவரது மரணத்திற்கான காரணம் உடனடியாக தெரியவில்லை. உடற்கூறு பரிசோதனைக்காக அவரது உடல் மருத்துமனைக்கு கொண்டுச் செல்லப்பட்டது. கடந்த சில நாட்களாக அவர் உடல் நலமின்றி இருந்ததாகவும் நேற்று பிற்பகலில் தமது வீட்டின் குளியல் அறையில் மயங்கி விழுந்ததாக கூறப்பட்டது. அதனைத் தொடர்ந்து அவர் உடனடியாக அருகேயுள்ள மருத்துவமனைக்கு கொண்டுச் செல்லப்பட்டார். எனினும் அவர் மரணம் அடைந்துவிட்டதாக கூறப்பட்டது.

 Tags
Actor Adiya singh Rajput

apartment

at his mumbai

found dead


சனிக்கிழமை நடைபெற்ற  வாக்களிப்பின்போது போலி மை கார்டை அதிகமாக   பயன்படுத்த  முயற்சி

கோலாலம்பூர், ஆக 15 – சனிக்கிழமை நடைபெற்ற ஆறு மாநில தேர்தல்களின் வாக்களிப்பின்போது அதிக அளவில் போலி மை கார்ட்டை பயன்படுத்தும் முயற்சிகளை போலீசார் முறியடித்துள்ளனர். போலி அடையாளக் கார்டு அல்லது மை கார்டை பயன்படுத்தும் 94 சம்பவங்கள் நடந்துள்ளதாக போலீஸ் படைத் தலைவரான ஐ.ஜி.பி டான்ஸ்ரீ Razarudin வர் கூறினார். ஒவ்வொரு முறை வாக்களிப்பின்போது இந்த பிரச்னையை போலீசார் எதிர்கொள்வதாகவும் அவர் கூறினார். மற்றவர்களின் அடையாளக் கார்டை பயன்படுத்தி வாக்களிப்பதற்கு மேற்கொள்ளப்பட்ட முயற்சிகள் குறித்து விசாரணை மேற்கொள்ளப்பட்டு வருவதாக Razarudin தெரிவித்தார். புக்கிட் அமானில் புதிய குற்றப் புலனாய்வுத்துறை தலைவரிடம் பணி ஒப்படைக்கும் நிகழ்வில் கலந்துகொண்டபோது Razarudin இதனை தெரிவித்தார். இந்த நிகழ்வில் போலீஸ் படைத் துணைத் தலைவர் டத்தோஸ்ரீ Ayob Khan pitchay யும் கலந்துகொண்டார்.

 Tags
Guna myKad palsu

lebih tinggi

pada PRU 15 lalu


பத்துமலை  தைப்பூச பாதுகாப்பு  பணியில்  1,888 போலீஸ்காரர்கள்  – DCP   சசிகலா

கோலாலம்பூர், பிப் 5 – இன்று வார இறுதிநாளாள ஞாயிற்றுக்கிழமை மற்றும் நாளை பொது விடுமுறையை முன்னிட்டு அளவுக்கு அதிகமான பத்தர்கள் கூட்டம் பத்துமலையில் திரண்டிருப்பதாக சிலாங்கூர் போலீஸ் படையின் இடைக்கால தலைவரான துணை கமிஷனர் டத்தோ எஸ்.சசிகலா தெரிவித்தார். வெள்ளிக்கிழமை தொடங்கி பக்தர்கள் தங்களது நேர்த்திக் கடனை நிறைவேற்றுவதற்காக பத்துமலை திருத்தலத்திற்கு அலைஅலையாக வருகை புரிவதால் போலீஸ் படை சிறந்த முறையில் பாதுகாப்பு ஏற்பாடுகளை செய்திருப்பதாக அவர் கூறினார். பத்துமலை தைப்பூச ஏற்பாடுகள் சுமுகமாக நடைபெறுவதை உறுதிப்படுத்துவதற்கு அங்கு 1,888 போலீஸ்காரர்கள் பணியில் ஈடுபட்டு வருவதாக DCP சசிகாலா தெரிவித்தார்.

 Tags
1888 policemen

DCP Sasikala

on Batumalai Thaipusam

security duty


நெடுஞ்சாலையில் ‘வேடிக்கையாக’ கற்களை வீசிய ஐந்து பதின்ம வயது இளைஞர்கள் கைது

நெகிரி செம்பிலான், செனாவாங் – சிரம்பான் நெடுஞ்சாலையின், 253.3-வது கிலோமீட்டரில், வாகனங்கள் மீது கற்களையும், கட்டைகளையும் வீசியதாக நம்பப்படும் ஐந்து பதின்ம வயது இளைஞர்கள் கைதுச் செய்யப்பட்டனர்.

நேற்று மாலை மணி ஐந்துக்கும் ஏழுக்கும் இடைப்பட்ட நேரத்தில், இரு வேறு சோதனை நடவடிக்கை வாயிலாக, 14 மற்றும் 15 வயது மதிக்கத்தக்க அந்த ஐவரும் கைது செய்யப்பட்டதை, சிரம்பான் போலீஸ் தலைவர் அசிஸ்டன் கமிஸ்னர் அரிபாய் தாராவே உறுதிப்படுத்தினார்.

அதோடு, வேடிக்கைக்காக அவர்கள் அவ்வழியே சென்ற வாகனங்கள் மீது கற்களையும், கட்டைகளையும் வீசியதும் , விசாரணையில் தெரிய வந்துள்ளதாக அரிபாய் சொன்னார்.

முன்னதாக, அவ்வழியே சென்ற லோரி மீது கற்கள் வீசப்பட்டதில் அதன் முன் கண்ணாடி உடைந்தது.

அதனால் சினமடைந்த 32 வயது லோரி ஓட்டுனர், அது குறித்து போலீஸ் புகார் செய்தார் என்பது குறிப்பிடத்தக்கது.


அடுக்குமாடி குடியிருப்பின் உரிமையை நாயிக்கு வழங்கிய சம்பவம் ; சொத்துடமை நிறுவனத்தின் தலைவர் கைது

தெஹ்ரான், ஆகஸ்ட்டு 21- ஈரானில், சொத்துடமை நிறுவனத்தின் தலைவர் ஒருவர் போலீசாரால் கைதுச் செய்யப்பட்டுள்ளார்.

அவரது நிறுவனம், அடுக்குமாடி குடியிருப்பு ஒன்றின் உரிமையை நாயிக்கு வழங்கிய தம்பதிக்கு உடந்தையாக செயல்படுவதை காட்டும் காணொளி வைரலானதை அடுத்து அவர் கைதானார்.

ஈரானிய தம்பதி, தங்களின் குடியிருப்பின் உரிமையை வெள்ளை நிற நாய்க்கு மாற்றுவதற்கான ஒப்பந்தத்தில் கையெழுத்திடும் காட்சியை, கடந்த வாரம் இறுதியில் வைரலான அந்த காணொளியில் காண முடிகிறது.

அந்த ஒப்பந்ததில் செஸ்டர் எனும் அந்த நாய், ஒரு பெண்ணின் உதவியுடன், மை பேட்டில் தனது பாதத்தை வைத்து ஒப்பந்தத்தில் முத்திரையிடும் காட்சியும் அந்த காணொளியில் இடம் பெற்றுள்ளது.

சம்பந்தப்பட்ட தம்பதிக்கு பிள்ளைகள் இல்லை என்பதால், அவர்கள் தங்கள் குடியிருப்பின் உரிமையை சம்பந்தப்பட்ட நாய்க்கு வழங்கியதாக கூறப்படுகிறது.

ஈரானில், நாய்க்கு சொத்துரிமை வழங்குவதை எதிர்க்கும் சட்டம் எதுவும் இல்லை என்றாலும், பெரும்பாலான முஸ்லீம் நாடுகளில் நாய்கள் தூய்மையற்ற விலங்காக கருதப்படுகின்றன.

அதனால், அந்த சொத்துரிமை மாற்றத்தை அனுமதித்த நிறுவனம் உடனடியாக மூடப்பட்டதோடு, அதன் தலைவர் கைதுச் செய்யப்பட்டதாக கூறப்படுகிறது.

 Tags
kepada anjing

Wariskan pangsapuri


“அது பணமல்ல, பான கோத்தாக்கள்” ; கூறுகிறது ஜொகூர் போலீஸ்

ஜொகூர் பாரு, செப்டம்பர் 21 – போலீஸ் படை வீரர்கள் இருவர், வர்த்தகர் ஒருவரிடமிருந்து கையூட்டு பெற்றதாக கூறப்படும் குற்றச்சாட்டை, ஜொகூர் போலீஸ் மறுத்துள்ளது.

அச்சம்பவம் தொடர்பான காணொளி ஒன்று நேற்றிரவு தொடங்கி டிக் டொக் சமூக ஊடகத்தில் வைரலாகி இருப்பதை சுட்டிக் காட்டி ஜொகூர் போலீஸ் அவ்வாறு கூறியுள்ளது.

மாறாக, அந்த இரு ரோந்து பிரிவு அதிகாரிகளுக்கும், சம்பந்தப்பட்ட வர்த்தகர் கோத்தா பானங்களை மட்டுமே வழங்கியதாக, ஜொகூர் மாநில போலீஸ் தலைவர் டத்தோ கமருல் ஜாமான் மாமாட் தெரிவித்தார்.

அச்சம்பவம் தொடர்பில், சம்பந்தப்பட்ட போலீஸ் அதிகாரிகளிடமிருந்தும், வர்த்தகரிடமிருந்தும் இதுவரை இரு புகார்கள் பெறப்பட்டுள்ளதையும் அவர் உறுதிப்படுத்தினார்.

அவ்விவகாரம் தொடர்பில், போலீஸ் விசாரணை அறிக்கையை திறந்துள்ளது.

இம்மாதம் மூன்றாம் தேதி, கூலாயிலுள்ள தொழிற்பேட்டை பகுதியில் அச்சம்பவம் நிகழ்ந்ததாக கூறப்படுகிறது.

அச்சம்பவம் தொடர்பில், வைரலான காணொளியில், “அவர்களுக்கு பணம் தர வேண்டாம். பணம் தந்தால் ..” எனும் மாண்டரின் மொழி உரையாடல் இடம்பெற்றுள்ள வேளை ; அந்த உரையாடல் பாதியிலேயே தடைப்பட்டுள்ளது.

அதனால், அந்த உரையாடல் தொடர்பிலும், விசாரணை மேற்கொள்ளப்படுமென கமருல் சொன்னார்.

முன்னதாக, ரோந்து வாகனத்தில் அமர்ந்திருக்கும் இரு போலீஸ் அதிகாரிகளிடம் ஆடவர் ஒருவர், அடையாளம் தெரியாத பொருள் ஒன்றை வழங்கும் 39 காணொளி ஒன்று வைரலாகி சர்ச்சையை ஏற்படுத்தியுள்ளது குறிப்பிடத்தக்கது.

 Tags
Bukan duit

polis johor

tapi kotak minuman


கூண்டின் கதவை மூட மறந்த மிருகக்காட்சி சாலை பணியாளர், கரடி தாக்கி உயிரிழந்தார்

உஸ்பெகிஸ்தானிலுள்ள, வனவிலங்கு பூங்கா பணியாளர் ஒருவர் கரடி தாக்கி உயிரிழந்தார்.

இம்மாதம் மூன்றாம் தேதி, கரடிக்கு உணவளிக்க அதன் கூண்டிற்குள் நுழைந்த அப்பணியாளர் விதிமுறைகளை மீறியதால் கரடியின் தாக்குதலுக்கு இலக்கானதாக கூறப்படுகிறது.

கரடி தமது பின்னால் நிற்பதை உணர்ந்து கொண்ட அந்த பணியாளர், கூண்டை விட்டு வெளியே ஓடும் காட்சி CCTV இரகசிய கண்காணிப்பு காமிராவில் பதிவாகியுள்ளது.

எனினும், அவரை பிடித்து, கீழே தள்ளியதோடு, கழுத்தை கடித்து, உடற்பாகங்களை கிழித்து கரடி அவரை கொன்றது.

அச்சம்பவத்தை நேரில் கண்ட இதர பணியாளர்கள், கட்டைகளையும், கற்களையும் வீசி கரடியை விரட்ட முயன்றனர்.

அதனால் கூண்டின் நுழைவாயிலில் இருந்து அந்த பணியாளரை கரடி கூண்டிற்குள் இழுத்து சென்று விட்டதாக கூறப்படுகிறது.

பலத்த காயம் காரணமாக அந்த பணியாளர் சம்பவ இடத்திலேயே உயிரிழந்த வேளை; அச்சம்பவம் தொடர்பில் விசாரணை மேற்கொள்ளப்பட்டுள்ளது.

 Tags
after

bear

cage

close

died

door

forgot

mauled

zookeeper


ஆடை சர்ச்சை ;  தவறான புரிதலால்  பெண் மருத்துவமனைக்குள் நுழைய அனுமதிக்கப்படவில்லை

கோலாலம்பூர், மார்ச் 9 – குவந்தான் Tengku Ampuan Afzan மருத்துவமனையில் ஆடை சர்ச்சை காரணமாக பெண் ஒருவருக்கும் பாதுகாவலர் ஒருவருக்கும் இடையில் நடந்த வாக்குவாதத்திற்கு, தவறான புரிதலே காரணமென , பகாங் மாநில சுகாதார இயக்குநர் Dr. Nor Azimi Yunus தெரிவித்திருக்கிறார்.

இதற்கு முன்பு சம்பந்தப்பட்ட உடையில் , குறிப்பிட்ட நேரத்தில் வருகையாளர்கள் , மருத்துமனைக்குள் நுழைய அனுமதி மறுக்கப்பட்டதில்லை.

எனவே, தவறாக புரிந்துக் கொண்ட பாதுகாவலருக்கு விளக்கம் தரப்பட்டிருக்கிறது. மருத்துவமனையின் உத்தரவு இன்றி சொந்தமாகவே அமலாக்க நடவடிக்கையை மேற்கொள்ள வேண்டாமெனவும் நினைவுறுத்தப்பட்டிருக்கிறது.

அதையடுத்து, ஆடை தொடர்பில் இனியும் இதுபோன்ற பிரச்சனை ஏற்படாது என Dr. Nor Azimi Yunus தெரிவித்தார்.

முன்னதாக, கால் முட்டிக்கு கீழ் வரை நீண்டிருந்த காற்சட்டையை அணிந்திருந்த பெண் ஒருவர் மருத்துவமனைக்குள் நுழைய அனுமதிக்கபடாத சில காணொளிகள் சமூக வலைத்தளங்களில் பகிரப்பட்டு, பலரது அதிருப்தியை ஏற்படுத்தியிருந்தது.

 Tags
a misunderstanding'

because of clothes

from entering the hospital

is due to

The issue of being banned


சிறந்த நடிகைக்கான  ஆஸ்கார் விருதை வென்று பெருமை சேர்த்த மிச்சேல் யோ

லாஸ் ஏஞ்சல்ஸ் ,மார்ச் 13 – டான் ஶ்ரீ மிச்சேல் யோ , சிறந்த நடிகைக்கான ஆஸ்கர் விருதை வென்று சாதனை படைத்திருப்பதோடு, உலக பிரசித்திப் பெற்ற திரையுலக விருதினை வென்று நாட்டிற்கு பெருமையையும் சேர்த்திருக்கின்றார்.

Everything Everywhere All At Once எனும் ஹாலிவூட் திரைப்படத்தில் ஏற்று நடித்த முக்கிய கதாபாத்திரத்துக்காக , அவர் அந்த விருதினை தட்டிச் சென்றார்.

95 ஆண்டுகால ஆஸ்கர் வரலாற்றில், சிறந்த நடிகைக்கான பிரிவில் ஆசியாவைச் சேர்ந்த நடிகை ஒருவர் அந்த விருதினைப் பெறுவது இதுவே முதல் முறையாகும்.

அத்துடன் அந்த விருதினை வென்ற முதல் மலேசியர் என்ற பெருமையையும் 60 வயதான மிச்சேல் யோ  பெற்றுள்ளார்.

 Tags
at the Oscars

Michelle Yeoh

wins Best Actress


கார் கட்டுப்பாட்டை இழந்து விபத்துக்குள்ளானது ; ஆறாம் படிவ மாணவி உயிரிழந்தார்

பாசிர் பூத்தே, செப்டம்பர் 11 – கார் ஒன்று கட்டுப்பாட்டை இழந்து விபத்துக்குள்ளானதில், ஆறாம் ஆண்டு மாணவி ஒருவர் உயிரிழந்தார்.

19 வயது நூர் அலியா முஹமட் அரிப் எனும் அவர், தோக் ஜங்கோட் இடைநிலைப்பள்ளி மாணவி ஆவார்.

நேற்று முன்தினம் சனிக்கிழமை, நண்பகல் மணி 12.45 வாக்கில், பாசிர் பூத்தேவிலிருந்து அவர் தனியாக ஜெராம் பாசு நோக்கி பயணித்த போது அவ்விபத்து நிகழ்ந்தாக, பாசிர் பூத்தே போலீஸ் தலைவர் சுப்ரிடெண்டன் ஜைசுஸ் ரிஷால் ஜகாரியா தெரிவித்தார்.

அவ்விபத்து தொடர்பில் தகவல் அறிந்த பொதுமக்கள் போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்

 Tags
kereta dipandu terbabas

maut

Pelajar perempuan Tingkatan Enam


வேலையிடங்களில்  விபத்துக்களை  குறைப்பீர்  – மனித வள அமைச்சர்   வலியுறுத்து

கோலாலம்பூர், மார்ச் 14 -பணியிடங்களில் நடைபெறும்  விபத்துக்களை குறைப்பதற்கு  முதலாளிளும் தொழிலாளர்களும் இணைந்து  செயல்பட வேண்டுமென  மனிதவள அமைச்சர்  V. சிவக்குமார் கேட்டுக்கொண்டார்.

2022-ஆம் ஆண்டில்   சொக்சோ வழங்கியிருக்கும்  புள்ளி விவரத்தின்படி     64, 168 தொழில்துறை  விபத்துக்கள் நடத்துள்ளன . அவற்றில்   35,015 விபத்துக்கள்  பணியிடங்களில் நடத்துள்ளதை  சிவக்குமார் சுட்டிக்காட்டினார்.

தொழிலாளர்கள் வேலைக்கு சென்றபோது   29,153 விபத்துக்களிலும் சிக்கியுள்ளனர்.முடித்தவரையில்  பணியிடங்களில்  நடைபெறும் விபத்துக்களை குறைப்பதற்கு  முதலாளிகளும் பணியாளர்களும் இணைந்து பாதுகாப்பு செயல் நடவடிக்கைகளுக்கு முன்னுரிமை  கொடுக்க வேண்டும் என்பதையும் சிவக்குமார் வலியுறுத்தினார்.

இந்த வேளையில்   தொழிலாளர் பாதுகாப்பு மற்றும் ஆரோக்கியத்திற்கு முன்னுரிமை அளிப்பதற்கு முக்கியத்துவம் வழங்கும்  வகையில்  பாதுகாப்பு மற்றும் அனைத்துலக   தரநிலை கருத்தரங்கை ஏற்பாடு செய்த NIOSH-க்கு வாழ்த்துக்களை தெரிவித்துக் கொள்வதாகவும்  அமைச்சர் தெரிவித்தார்.

 Tags
accidents in

reduce

says Sivakumar

work Places


துன்புறுத்தப்பட்டு  ஒரு வயது  குழந்தை மரணம் இளம்பெண், காதலன் உட்பட  9 பேர் கைது

புக்கிட் மெர்தாஜம், ஆக 29 – துன்புறுத்தப்பட்டு ஒரு வயது சிறுவன் மரணம் அடைந்தது தொடர்பில் இளம் பெண், அவரது காதலன் மற்றும் தனிப்பட்ட இதர எழுவர் உட்பட ஒன்பது நபர்களை போலீசார் கைது செய்தனர். 16 மற்றும் 48 வயதுக்குட்பட்ட நான்கு ஆடவர்கள் மற்றும் ஐந்து பெண்கள் Seberang Perai யில் வெவ்வேறு இடங்களில் கைது செய் செய்யப்பட்டதாக Seberang Perai Tengah போலீஸ் தலைவர் துணை கமிஷனர் Tan Cheng San தெரிவித்தார். சனிக்கிழமையன்று இரவு ஏழு மணியளவில் Seberang Jaya மருத்துவமனையில் அனுமதிக்கப்பட்டிருந்த அந்த குழந்தை இறந்ததாக போலீசிற்கு தகவல் கிடைத்தாக அவர் கூறினார்.

அந்த குழந்தை மயங்கி விழுந்துவிட்டதால் அவனுக்கு சிகிச்சை தேவைப்படுவதாக கூறி 30 வயதுக்குட்பட்ட நபர் ஒருவன் Seberang Jaya மருத்துவமனைக்கு அக்குழந்தையை கொண்டு வந்ததாக விசாரணையில் தெரியவந்ததாக Tan Cheng San கூறினார். கைது செய்யப்பட்ட 16 வயது பெண் மரணம் அடைந்த சிறுவனின் தாயார் என்றும் தெரியவந்துள்ளதாக அவர் தெரிவித்தார்.

 Tags
among nine held

over toddler's death

Young mother


கடினமான பொருட்களை  வீசி கார்களின் கண்ணாடிகளை உடைத்த சம்பவம் ; நான்கு இளைஞர்கள் கைது

பேராக், கிரிக், ஜாலான் குவாலா கங்சார் – கிரிக் – பெங்காலான் உலு சாலையில் பயணித்த கார்களை நோக்கி கடினமான பொருட்களை வீசி கண்ணாடிகளை உடைத்ததாக நம்பப்படும், பதின்ம வயது இளைஞர்கள் நால்வர் கைது செய்யப்பட்டனர்.

அந்நால்வரும், 15 வயதுக்கும் 17 வயதுக்கும் இடைப்பட்டவர்கள் என, கிரிக் மாவட்ட போலீஸ் துணைத் தலைவர் டெபுடி சுப்ரிடெண்டன் முஹமட் ரஹிமி ஜைனோல் தெரிவித்தார்.

மோட்டார் சைக்கிளில் செல்லும் போது, எதிரில் வரும் கார்கள் மீது அவர்கள் கடினமான பொருட்களை வீசி வந்தது தெரிய வந்துள்ளது.

நேற்று அதிகாலை மணி 4.50 வாக்கில், அவ்வழியே வந்த போது பாதிக்கப்பட்ட வாகனமோட்டி ஒருவர் செய்த புகாரை தொடர்ந்து அந்நால்வரும் கைது செய்யப்பட்டனர்.

அதே போல, சம்பந்தப்பட்ட சாலையை பயன்படுத்திய போது, பாதிக்கப்பட்ட இதர மூன்று வாகனமோட்டிகளிடமிருந்து புகார்கள் பெறப்பட்டுள்ளதையும்

முஹமட் ரஹிமி உறுதிப்படுத்தினார்.

 Tags
after

caught fire

from a

grocery store

stealing

The car


மும்மை ‘பேபி பவுடர்’ தயாரிப்பு உரிமத்தை திரும்ப ஒப்படைத்தது ஜான்சன் & ஜான்சன் நிறுவனம்

மும்பை, ஜூலை 14 – அமெரிக்கா மற்றும் கனடாவில் அதன் டால்க் அடிப்படையிலான பவுடர்களின் உற்பத்தியை நிறுத்திய மூன்று ஆண்டுகளுக்குப் பின்னர், மருந்தக ஜாம்பவானான ஜான்சன் & ஜான்சன் சமீபத்தில் தனது மும்பை ஆலையில் பேபி பவுடரை தயாரிப்பதற்கான உரிமத்தை திரும்ப ஒப்படைத்துள்ளது.

இந்தியாவில் பேபி பவுடர் தயாரிப்பை நிறுத்தும் முடிவானது, டால்க் அடிப்படையிலான தாயாரிப்பிலிருந்து சோள மாவு அடிப்படையிலான பேபி பவுடர்கள் தாயாரிப்புக்கு மாறுவதற்கான, உலகளாவிய நடவடிக்கையின் ஒரு பகுதியாகும் என அந்நிறுவனம் கூறியுள்ளது.

இந்தியாவில் J&J நிறுவனம் தனது பேபி பவுடர்களை தயாரித்து விற்கக்கூடாது என, மகாராஷ்டிரா உணவு – மருந்து நிர்வாகம் விதித்திருந்த தடைக்கு எதிரான நீதிமன்ற போராட்டத்தில் வெற்றி பெற்ற சில மாதங்களுக்கு பின், அந்நிறுவனம் உரிமத்தை திரும்ப ஒப்படைக்கும் இந்த அதிரடி முடிவை எடுத்துள்ளது.

மும்மையிலுள்ள, J&J நிறுவனத்தின் ஆலையில், பேபி பவுடர் உற்பத்தியை நிறுத்தும் மனுவை அந்நிறுவனம் ஜூன் 22-ஆம் தேதி ஒப்படைத்ததை, மகாராஷ்டிரா உணவு – மருந்து நிர்வாகம் உறுதிப்படுத்தியுள்ளது.

ஜான்சன் & ஜான்சன் தயாரிப்பிலான பேபி பவுடர்களில் அமலத் தன்மை அதிகம் இருப்பதால், புற்றுநோய்க்கு வித்திடுவதாக வெளியான செய்தியை தொடர்ந்து, அதன் விற்பனை பெரும் சரிவை எதிர்நோக்கியதோடு, பல நாடுகளில் அந்நிறுவனம் நீதிமன்ற வழக்குகளை சந்திக்க நேர்ந்தமும் குறிப்பிடத்தக்கது.

 Tags
for the Triple 'Baby Powder' product

has relinquished the license

Johnson & Johnson


மேம்பாலத்திலிருந்து தூக்கியெறியப்பட்ட Ducati ஓட்டுனர் மரணம்; போக்குவரத்துக்கு எதிராக பயணித்த மோட்டார் ஓட்டிக்க்ஜ் போலீஸ் வலைவீச்சு

கோலாலம்பூர், ஜூன் 15 – தலைநகர், SUKE நெடுஞ்சாலையில், போக்குவரத்துக்கு எதிராக பயணித்ததால், Ducati ஓட்டுனர் ஒருவர் உயிரிழக்க காரணமான மோட்டார் சைக்கிளோட்டியை போலீசார் தேடி வருகின்றனர்.

நண்பகல் மணி ஒன்று வாக்கில், உலு கிளாங்கிற்கு அருகே, SUKE நெடுஞ்சாலை மேம்பாலத்தின் தடுப்பு சுவரை மோதி தூக்கியொறியப்பட்டதில், உயர் ஆற்றல் கொண்ட Ducati Panigale மோட்டார் சைக்கிளோட்டி சம்பவ இடத்திலேயே உயிரிழந்தார்.

மேம்பால வளைவில், போக்குவரத்துக்கு எதிராக பயணித்த மோட்டார் சைக்கிளோட்டியை மோதுவதில் இருந்து தவிர்க்க முற்பட்டபோது, அந்த 60 வயது Ducati ஓட்டுனர் கட்டுப்பாட்டை இழந்து சாலை தடுப்பை மோதி சுமார் 30 மீட்டர் உயரத்திலிருந்து கீழே தூக்கியெறியப்படும் காணொளி வைரலாகியது.

அதோடு, அவர் பயணித்த Ducati மோட்டார் சைக்கிள் சாலையில் சில மீட்டர் தூரத்திற்கு இழுத்துச் செல்லப்படும் காட்சியும் அதில் இடம்பெற்றுள்ளது.

பலத்த காயங்களுக்கு இலக்கானதால் சம்பவ இடத்திலேயே உயிரிழந்த Ducati ஓட்டுனரின் உடல், மேம்பாலத்திற்கு கீழ் இருக்கும், சுங்கை கெளாங் SMART கட்டுப்பாட்டு நிலையத்தின் வேலிக்கு பின்னால் கண்டெடுக்கப்பட்டது.

கவனக்குறைவாக மோட்டார் சைக்கிளை செலுத்தியதே அவ்விபத்துக்கான காரணம் என்பது தொடக்க கட்ட விசாரணையில் தெரிய வந்துள்ளதாக அப்பாங் ஜெயா போலீஸ் தலைவர் அசிஸ்டன் கமிஸ்னர் முஹமட் அஜாம் இஸ்மாயில் தெரிவித்தார்.

அதனால், நிற்காமல் சென்றுவிட்ட அந்நபரை தேடும் பணிகளை போலீஸ் முடுக்கிவிட்டுள்ளதாகவும் அவர் சொன்னார்.

 Tags
Ducati rider

police seek

thrown off flyover

Witnesses


நெகிரி செம்பிலான்   அரசாங்கத்தை  அமைக்க  19 தொகுதிகளை கைப்பற்ற   பெரிக்காத்தான் நேசனல்  இலக்கு

கோலாலம்பூர், மே 23 – எதிர்வரும் நெகிரி செம்பிலான் சட்டமன்ற தேர்தலில் அம்மாநிலத்திலுள்ள 36 தொகுதிகளில் குறைந்த பட்சம் 19 இடங்களை பெறும் இலக்கை பெரிக்காத்தான் நேசனல் கொண்டுள்ளது. மேலும் வெற்றிபெறக்கூடிய தொகுதிகளையும் பெரிக்காத்தான் நேசனல் அடையாளம் கண்டுள்ளதாக அதன் மாநில தலைவரான Eddin Syazlee Shith தெரிவித்தார். பெரும்பான்மை தொகுதிகளை பெர்சத்து கொண்டிருக்கும் என்பதோடு பாஸ் மற்றும் கெராக்கான் கட்சிக்கு தேவையான தொகுதிகளை நியாயமான முறையில் பகிர்ந்தளிக்கும் என அவர் கூறினார். பெரிக்காத்தான் நேசனல் கூட்டணியின் தலைவர் என்ற முறையில் பெர்சத்து கூடுதல் தொகுதிகளை கொண்டிருக்கும். எனினும் பாஸ் மற்றும் கெராக்கான் கட்சிகளைவிட பெரிய அளவில் பெர்சத்து தொகுதிகளை எடுத்துக்கொள்ளாது என்றும் அவர் தெரிவித்தார். எதிர்வரும் ஜூலை அல்லது ஆகஸ்டு மாதம் நடைபெறும் என எதிர்பார்க்கப்படும் நெகிரி செம்பிலான் மாநில தேர்தலை எதிர்நோக்குவதற்கு பெரிக்காத்தான் நேசனல் தயாராய் இருப்பதாக Eddin Syazlee Shith கூறினார்.

 Tags
19 seats to form

PN Sasar won

state government

the Sembilan


உள்ளூர் மக்களுக்கு அடிப்படை சுகாதார மையத்தை ஏய்ம்ஸ்ட் கட்டவிருக்கிறது – விக்னேஸ்வரன்

செமிலிங், மே 28 – நேற்று ஏய்ம்ஸ்ட் பல்கலைக்கழகத்தின் 14வது பட்டமளிப்பு விழாவில் பல்கலைக்கழக வேந்தராக பொறுப்பை ஏற்றுக் கொண்ட ம.இ.கா தேசியத் தலைவர் டான் ஶ்ரீ விக்னேஸ்வரன் அப்பல்கலைக்கழகத்தின் வளர்ச்சிக்கு தாம் குறுகிய கால மற்றும் நீண்ட கால அடிப்படையில் பல்வேறு வளர்ச்சி திட்டங்களை மேற்கொள்ளவுள்ளதாக உறுதி கூறியுள்ளார்.

கிள்ளான் பள்ளத்தாக்கில் ஒரு மருத்துவமனை கட்டப்படும் என்பதோடு ஏம்ஸ்ட்-டின் கிளை வளாகம் ஒன்றும் அங்கு நிறுவப்படும் என்று பட்டமளிப்பு விழாவிற்கு பின்னர் நடைபெற்ற செய்தியாளர் சந்திப்பில் அவர் தெரிவித்தார்.

ஆதாய நோக்கோடு செயல்படாத நிறுவனம் என்ற முறையில் ஏய்ம்ஸ்ட் பலகலைக்கழத்தைச் சுற்றியுள்ள மக்களின் சுகாதார தேவையைப் பூர்த்தி செய்யும் வகையில், குறைந்த கட்டணத்தில் அடிப்படை சுகாதார பரிசோதனை மையம் ஒன்று கட்டப்படவிருப்பதாகவும் அவர் கூறினார். முதல் கட்டமாக 10மில்லியன் ரிங்கிட் செலவில் இந்திய நிறுவனம் ஒன்றின் ஒத்துழைப்போடு அம்மையம் நிறுவப்படும் என்றார் விக்னேஸ்வரன்.

இது வசதி குறைந்த மக்கள், தங்களின் உடல் நலனில் அக்கறை செலுத்த ஏதுவாக இருக்கும் எனவும் அவர் குறிப்பிட்டார்.

இந்த சுகாதார மையத்தில், பின்னர் ஸ்கேனிங் இயந்திரம் உட்பட, மேம்படுத்தப்பட்ட சுகாதார பரிசோதனை கருவிகளுடன் சேவைகளும் விரிவு செய்யப்படும்.

துன் சாமிவேலுவின் நிர்ணயித்த இலக்கிற்கு ஏற்ப இலாப நோக்கமில்லா பல்கலைக்கழகமான ஏம்ஸ்ட் சமுதாய பொறுப்புணர்வுடன் மாணவர் நலன், மலேசிய மக்களின் தேவை ஆகியவற்றை உணர்ந்து தொடர்ந்து செயல்படும் என்றார் விக்னேஸ்வரன்

நேற்றைய பட்டமளிப்பு விழாவில், 2022ஆம் ஆண்டு படிப்பை முடித்த 692 மாணவர்கள் பல்வேறு துறைகளில் பட்டம் பெற்றனர் என்பது குறிப்பிடத்தக்கது.

 Tags
AIMST to build

diagnosis centre

for the benefits

of needy local

Vigneswaran


கேமரன் மலை  புளு வேலி தோட்ட ஸ்ரீ மகா மாரியம்மன் ஆலய தீமிதி  திருவிழா

கேமரன் மலை , மே 11 – கேமரன் மலை புளுவேலி தோட்ட ஸ்ரீ மகா மாரியம்மன் ஆலயத்தில் தீமிதி மஹோற்சவத் திருவிழா மே 13 ஆம் தேதி சனிக்கிழமையன்று மிகவும் சிறப்பாக நடைபெறவிருக்கிறது. அதனை முன்னிட்டு நாளை வெள்ளிக்கிழமையன்று இரவு ஏழு மணிக்கு மேல் கரகம் பலித்தல் நிகழ்வு நடைபெறும். சனிக்கிழமையன்று காலை 7மணிக்கு மேல் நித்ய பூஜை, தொடர்ந்து அம்மனுக்கு பூக்குழி புண்ணியாகவாசனம், மற்றும் காலை 9 மணிக்கு மேல் பால் குடம் எடுத்தல் நிகழ்சியும் நடைபெறும். காலையில் பூக்குழியில் இறஙகும் நிகழ்வு மற்றும் தீபாரதனை மற்றும் அன்னதானம் நடைபெறும். மாலை 5 மணிக்கு மேல் சர்வ அலங்காரத்துடன் அம்பாள் இரதத்தில் எழுந்தருளி பக்த பெருமக்களுக்கு திருக்காட்சி தந்தருள்வார். எனவே இந்த தீமிதி திருவிழாவில் பக்தர்கள் திரளாக கலந்து சிறப்பிக்கும்படி ஆலய அறங்காவலர் கே. ரெங்கசாமி கருப்பண்ணன் மற்றும் ஆலய நிர்வாகத்தினர் கேட்டுக்கொள்கின்றனர்.

 Tags
Cameron Hill Bulu Veli

Garden Sri Maha Mariamman

Temple Dimithi Festival


காரில் சிக்கிக் கொண்ட 1 வயது குழந்தை மீட்கப்பட்டது

மஞ்சோங், பிப் 7 – சித்தியவான் , Seri Manjungகிலுள்ள பேரங்காடிக்கு முன் நிறுத்திவைக்கப்பட்ட காரில் ஒரு வயது இரண்டு மாத குழந்தை சிக்கிக்கொண்ட சம்பவம் பெரும் பரபரப்பை ஏற்படுத்தியது.

பேரங்காடியிலிருந்து வாங்கிவந்த பொருட்களை தமது Hyundai காரில் வைத்துக் கொண்டிருந்தபோது அக்கார் பூட்டிக்கொண்டதால் Nur Ayyash Mikail எனும் அக் குழந்தை காரில் சிக்கிக்கொண்டது. சம்பவம் நிகழ்ந்த இடத்திற்கு விரைந்த தீயணைப்பு வீரர்கள் சிறப்பு சாதனத்தின் மூலம் அக்காரை திறந்து அக்குழந்தையை மீட்டெடுத்தனர்.

 Tags
A mother faces anxiety

gets stuck

in car

when her baby boy


கலை, இன சமய வேற்றுமைகளுக்கு அப்பாற்பட்டது ; நிரூபித்து காட்டியுள்ளார் பரதம் மீது தீராக் காதல் கொண்டுள்ள மலாய் நடனக் கலைஞர்

கோலாலம்பூர், ஆகஸ்ட்டு 7 – தமிழர்களின் பாரம்பரிய கலையான பரதநாட்டியத்தில், நம் நாட்டைச் சேர்ந்த மலாய் இளைஞர் ஒருவர் பட்டக்கல்வியை முடித்துள்ளார் என்றால் உங்களால் நம்ப முடிகிறதா?

ஆம் அது உண்மைதான். வழக்கறிஞர் தந்தை தனது மகன் தன்னைப் போலவே வழக்காட வருவார் என எதிர்பார்த்திருந்த சமயத்தில், சிறு வயது முதல் தாம் அதிகம் விரும்பிய நடனத் துறையில் பல்வேறு எதிர்ப்புகளுக்கு மத்தியில் கால் பதித்ததாக கூறுகிறார் இம்ரான் சாபிக் முஹமட் அபாண்டி.

தமிழ்நாட்டை பூர்வீகமாக கொண்ட பரதநாட்டியம், சமயம் மற்றும் ஆன்மீகக் கருத்துகள் நிறைந்தவை. அதனால் தாம் மதம் மாற வாய்ப்பு அதிகம் என எண்ணி தமது தந்தை தம்மை தடுத்ததை இம்ரான் நினைவுக்கூர்ந்தார்.

எனினும், கலை இனம், சமயக் கோட்பாடுகளுக்கு அப்பாற்பட்டவை என்பதை உணர்ந்த இம்ரான், அஸ்வாரா எனும் தேசிய பாரம்பரிய, கலைக் கலாச்சார கலைக்கூடத்தில் இணைந்து டிப்ளோமா மற்றும் பட்டக்கல்வியை முடித்ததோடு, 2017-ஆம் ஆண்டு, முறையான ஆசான்கள் உதவியோடு, தனி ஒருவராக அங்கேற்றத்தையும் முடித்தார்.

அதன் பின்னர், இந்தியா, ஸ்ரீ லங்கா, பாபுவா நியூகினி, ஜப்பான், அமெரிக்கா உட்பட பல்வேறு நாடுகளில் நிகழ்ச்சிகளிலும் அவர் பங்கேற்றுள்ளார்.

தற்சமயம் ASK நடன நிறுவனத்தின் நிர்வாக இயக்குனராக இருக்கும் இம்ரான், பரதம் வெறும் கலை மட்டுமல்ல வாழ்வியல் தத்துவங்களை உள்ளடக்கி இருக்கும் ஒரு பொக்கிஷம் என்கிறார்.

 Tags
chooses Bharatanatyam

Not a question

of race or religion:

Versatile Malay dancer


வெடிகுண்டு வைத்திருந்த  தமிழ் குமரனுக்கு  10 ஆண்டுகள் சிறை

மலாக்கா, பிப் 10 – வெடிகுண்டையும், கூர்மையான ஆயுதத்தையும் வைத்திருந்ததற்காக , மாட்டுப் பண்ணை தொழிலாளி PS தமிழ் குமரனுக்கு பத்தாண்டுகள் சிறையும், ஒரு பிரம்படியும் தண்டனையாக விதிக்கப்பட்டது.

தம் மீதான அந்த இரு குற்றச்சாட்டுகளையும் ஒப்புக் கொண்டதை அடுத்து , 36 வயது தமிழ்குமரனுக்கு , மலாக்கா செஷன் நீதிமன்றம் அந்த தண்டனையை விதித்தது.

இவ்வேளையில் , அந்நபர் ஷா ஆலாம் உயர் நீதிமன்றத்தில் மற்றொரு கொலை வழக்கை எதிர்நோக்கியுள்ளார். அதையடுத்து , அந்நபரை சுங்கை பூலோ சிறைச்சாலையில் தண்டனையை அனுபவிக்கும்படி நீதிபதி உத்தரவிட்டார்.

 Tags
10 years

farm worker jailed for

Possession of bomb


மாற்றுத் திறனாளிகளின்  உரிமைகளுக்காக  போராடி வந்த  அந்தோணி சிவபாலன் காலமானார்

கோலாலம்பூர், பிப் 14 – நாட்டில் , உடற்பேறு குறைந்தவர்களுக்கான உரிமைகளுக்காக உரக்க குரல் எழுப்பி வந்தவரான அந்தோணி சிவபாலன் தனசயன் (Anthony Siva Balan Thanasayan) நுரையீறல் தொற்றினால், மலாயாப் பல்கலைகழக மருத்துவ மையத்தில் இன்று காலமானார். அவருக்கு வயது 63.

பெட்டாலிங் ஜெயா நகராண்மைக் கழகத்தின் முன்னாள் உறுப்பினரான அந்தோணி , பிறப்பிலே உடற்பேறு குறைந்தவர் என்பதோடு 10 வயதிலிருந்து சக்கர நாற்காலியைப் பயன்படுத்தி வந்தார்.

நாட்டில் மாற்றுத் திறனாளிகளுக்கான பொது வசதிகள் மேம்படுத்த வேண்டுமென போராடிய அவர் , மாற்றுத் திறனாளிகளின் நலனைப் பேணுவதற்காக Reach என்ற இயக்கத்தையும், மாற்றுத் திறனாளிகளுக்கு உதவியாக இருக்கக் கூடிய பிராணிகளை உட்படுத்திய அரசு சாரா அமைப்பொன்றையும் வழிநடத்தி வந்தார்.

இதனிடையே அவரது மறைவுக்கு, அவரது போராட்டங்களை அறிந்த பலரும் ஆழ்ந்த அனுதாபத்தை தெரிவித்து வருகின்றனர்.

 Tags
rights activist dies

Vocal disability


மீண்டும் ஏவுகணை சோதனை ; பசிபிக் பெருங்கடல் பகுதியை ஏவுகணை சோதனை பகுதியாக மாற்றப் போவதாக வடகொரியா எச்சரிக்கை

வடகொரியா, அதன் கிழக்குக் கரைப் பகுதியிலிருந்து, கண்டம் விட்டு கண்டம் பாயக்கூடிய இரு ஏவுகணைகளைப் பாய்ச்சி சோதனை செய்தது.

கடந்த 3 நாட்களில், வட கொரியா மேற்கொண்ட இரண்டாவது ஏவுகணை சோதனை அதுவாகும்.

தென் கொரியாவுடனான கூட்டு இராணுவ பயிற்சி தொடர்பில், வடகொரியத் தலைவரின் சகோதரி கிம் யோங் ஜோங், அமெரிக்காவுக்கு எச்சரிக்கை விடுத்ததை அடுத்து, அப்புதிய ஏவுகணைச் சோதனை நடத்தப்பட்டுள்ளது.

அந்த ஏவுகணைகள், ஜப்பானின் சிறப்புப் பொருளாதார வட்டாரத்திற்கு வெளியே விழுந்ததாக, ஜப்பானிய கடலோரக் காவல்படை தெரிவித்தது.

பசிபிக் பெருங்கடலைப் பயன்படுத்தி வட கொரியா சோதனை நடவடிக்கைகளை மேற்கொள்வது, கூட்டு இராணுவப் பயிற்சி தொடர்பில் அமெரிக்கா எடுக்கப் போகும் முடிவை பொருத்துள்ளது என கிம் யோங் ஜோங் எச்சரிக்கை விடுத்துள்ளார்.

 Tags
ballistic missiles

into ‘firing range’

N.Korea fires

warns of turning Pacific


15க்கும் மேற்பட்ட நகை  விற்பனையாளர்கள் ஆடவனிடம்  30 மில்லியன் ரிங்கிட் இழந்தனர்

கோலாலம்பூர், ஆக 2 – 15 க்கும் மேற்பட்ட நகை விநியோகிப்பாளர்களை நகை வியாபாரி ஒருவர் 30 மில்லியன் ரிங்கிட்டிற்கும் மேலாக ஏமாற்றியுள்ளதாக ம.சீ,ச புகார் மற்றும் பொது சேவைகள் துறையின் தலைவர் டத்தோஸ்ரீ மைக்கல் சோங் தெரிவித்துள்ளார். பல மில்லியன் ரிங்கிட் மதிப்புடைய நகைகளை விநியோகித்துவிட்ட போதிலும் அதற்கான பணத்தை அந்த வியாபாரி இன்னும் ஒப்படைக்கவில்லையென பாதிக்கப்பட்ட நகை விநியோகிப்பாளர்கள் தெரிவித்தனர். கடந்த இரண்டு ஆண்டு காலமாக அந்த நகை வியாபாரியுடன் தாம் வர்த்தக தொடர்பு வைத்திருந்ததாக பாதிக்கப்பட்ட விநியோகிப்பாளர்களில் ஒருவரான Allan Tang தெரிவித்தார்.

ஜனவரி 9ஆம் தேதி 5 லட்சம் ரிங்கிட்டிற்கும் மேலான மதிப்புள்ள நகையை தமது கடைக்காக அந்த நபர் ஆர்டர் செய்ததாகவும் அந்த நகை ஒப்படைக்கப்பட்டதோடு அடுத்த சில மணி நேரங்களில் பணத்தை வழங்குவதாக கூறிய அந்த வியாபாரி வாக்குறுதி அளித்தபடி பணத்தை ஒப்படைக்கவில்லையென ம.சீ.ச தலைமையகத்தில் நடைபெற்ற செய்தியாளர் கூட்டத்தில் நகை Allan Tang தெரிவித்தார். இது தொடர்பாக போலீசில் இரண்டு புகார்களை செய்திருப்பதாகவும் அவர் கூறினார்.

 Tags
cheated of million by single buyer

Gold suppliers


டத்தோ சிவராஜ் உட்பட  3 இந்தியர்கள் செனட்டர்களாக பதவியேற்றனர்

கோலாலம்பூர், மார்ச் 20 – மஇகாவின் மத்திய செயலவை உறுப்பினர் டத்தோ சிவராஜ் உட்பட மூன்று இந்தியர்கள் செனட்டர்களாக பதவியேற்றனர்.

மேலவைத் தலைவர் டான்ஶ்ரீ டாக்டர் ராய்ஸ் யாத்திம் (Tan Sri Dr.Rais Yatim ) முன்னிலையில் இன்று செனட்டர்களாக பதவியேற்றுக் கொண்ட 16 பேரில் அம்மூவரும் அடங்குவர்.

பேரரசரின் நியமனத்தைப் பெற்ற டத்தோ சிவராஜ் -சுடன் , பினாங்கு சட்டமன்றம் தேர்வு செய்த DAP- யைச் சேர்ந்த டாக்டர் ஏ. லிங்கேஸ்வரன், பேரரசரின் நியமனம் பெற்ற ஏசயா டி. ஜெக்கப் ( Isaiah D Jacob ) ஆகியோரும் செனட்டரகளாக பதவி உறுதி மொழி எடுத்துக் கொண்டனர்.

இவ்வேளையில், மேலவை உறுப்பினராக பதவியேற்ற சிவராஜ் , தமது அனுபவத்தைக் கொண்டு , நாட்டுக்கும் , சமுதாயத்துக்கும் குறிப்பாக இந்திய சமூகத்தின் கல்வி – பொருளாதார வளர்ச்சிக்கு சிறந்த முறையில் சேவையாற்றம் போவதாக வணக்கம் மலேசியாவிடம் தெரிவித்தார்.

 Tags
16 Senators

members of the Senate

sworn in as


11ஆவது  மாடியிலிருந்து  கீழே விழுந்த   4 வயது சிறுமி  உயிரிழந்தது

பெட்டாலிங் ஜெயா, ஏப் 29 – சுபாங் ஜெயா, USJ 8ல், போலீஸ் அடுக்குமாடி குடியிருப்பு அடுக்ககத்தின் 11 ஆவது மாடியிலிருந்து கீழே விழுந்த 4 வயது சிறுமி உயிரிழந்தது. அந்த சிறுமியின் தாயார் சமையல் அறையில் இருந்தபோது அவரது இரு பிள்ளைகள் வரவேற்பு அறையில் விளையாடிக் கொண்டிருந்தன. அதன் பிறகு நடுப்பகுதியிலுள்ள அறைக் கதவு வேகமாக சாத்திக்கொள்ளும் சத்தத்தை அவர் கேட்டதைத் தொடர்ந்து அக்கதவை திறக்க அக்குழந்தைகளின் தாய் முயன்றுள்ளார். அந்த கதவு உள்ளே மூடிக்கொண்டதால் அவரால் திறக்கமுடியவில்லை. தமது மகள் உதவி கோரி அழும் குரலையும் அவரது தாய் கேட்டுள்ளார்.

அவர் மற்றொரு அறைக்கு சென்றபோது அவ்வீட்டிலிருந்து அந்த சிறுமி கீழே விழுந்துள்ளார். சம்பவம் நடந்த இடத்திற்கு வந்த செர்டாங் மருத்துவமனையின் மருத்துவ அதிகாரிகள் அச்சிறுமி இறந்ததை உறுதிப்படுத்தியதாக மாவட்ட போலீஸ் அதிகாரி Wan Azlan Wan Mahmat வெளியிட்ட அறிக்கையில் தெரிவித்தார். அந்த குடியிருப்பு பகுதியில் வசித்து வந்த போலீஸ் அதிகாரியின் இரண்டு குழந்தைகளில் அந்த சிறுமி மூத்த பிள்ளை என்று Wan Azlan கூறினார்.

 Tags
Girl 4 dies

in fall from 11th florr

police quarters


சந்தாராவின்  55 நாள் நியுசிலாந்து விடுமுறை   தார்மீக ரீதியாக முறையல்ல ; நஜீப் சாட்சி

கோலாலம்பூர், மார்ச் 7 – நாடு, MCO – மக்கள் நடமாட்ட கால கட்டத்தில் இருந்தபோது, அப்போதைய கூட்டரசு பிரதேச துணையமைச்சர் எட்மண்ட் சந்தாரா , 55 நாட்கள் விடுமுறை எடுத்துக் கொண்டு நியு சிலாந்தில் உள்ள தனது குடும்பத்தினரைப் பார்க்கச் சென்றது தார்மீக ரீதியாக சரியில்லை என, முன்னாள் பிரதமர் டத்தோ ஶ்ரீ நஜிப் துன் ரசாக் கூறியுள்ளார்.

தற்போது PBM – Parti Bangsa Malaysia கட்சியின் உறுப்பினராக இருக்கும் சந்தாரா, பத்து நாடாளுமன்ற உறுப்பினர் பி. பிரபாகரன் மீது சுமத்தியிருக்கும் அவதூறு வழக்கு இன்று கோலாலம்புர் சேஷன் நீதிமன்றத்தில் செவிமடுக்கப்பட்டது.

அந்த வழக்கில், பிரபாகரனின் சார்பில் சாட்சியாளராக நஜீப் வாக்குமூலம் அளித்தார்.

தமது வாக்குமூலத்தின் போது, அப்போது செகாமாட் நாடாளுமன்ற உறுப்பினராகவும் இருந்த சந்தாரா , ஒரு நல்ல முன்மாதிரியாக இருந்திருக்க வேண்டுமென கூறினார்.

ஒருவர் அமைச்சரவை உறுப்பினராகவும், நாடாளுமன்ற உறுப்பினராகவும் இருக்கும் பட்சத்தில் , தங்களது பணிகளுக்காக சில தியாகங்களைச் செய்ய தயாராக இருக்க வேண்டும். சொந்த குடும்ப உறுப்பினர்களைக் காட்டிலும் நாட்டு மக்களின் மீது அவர்கள் கூடுதல் அக்கறையுடன் நடந்து கொள்ள வேண்டுமென அவர் தெரிவித்தார்.

இதற்கு முன்பு சந்தாரா, நியூ சிலாந்திலுள்ள தமது குடும்பத்தினரைச் சென்றுப் பார்க்க புத்ராஜெயாவிடமிருந்து தமக்கு 55 நாட்கள் விடுமுறை கிடைத்திருந்ததாக கூறியிருந்தார்.

அதையடுத்து, 55 நாட்கள் விடுமுறை கிடைத்திருந்தாலும், MCO கால கட்டத்தில் மக்கள் மாநிலம் கடக்கவும், வெளிநாடுகளுக்குச் செல்லவும் தடை விதிக்கப்பட்டிருந்த நிலையில், ஒருவர் அத்தனை நாட்களுக்கு வெளிநாட்டிற்கு விடுமுறை சென்றிருப்பது முறையல்ல என நஜிப் குறிப்பிட்டார்.

 Tags
leave to NZ during

MCO 'not

morally right'

Najib testifies

Santhara’s 55-day


அவையில் தரம் தாழ்ந்த நடத்தையில் ஈடுபடும் நாடாளுமன்ற உறுப்பினர்களுக்கு 10 ஆயிரம் ரிங்கிட் அபராதம்; சபாநாயகர் திட்டம்

கோலாலம்பூர், ஆக 19 – நாடாளுமன்ற விவாதத்தின் போது அவைக்கு ஒவ்வாத அல்லது தரம் தாழ்ந்த நடத்தையில் ஈடுபடும் உறுப்பினர்களுக்கு எதிராக தற்போது உள்ள 1000 ரிங்கிட் அபராதத்தை 10,000 ரிங்கிட்டாக உயர்த்த திட்டமிட்டுருப்பதாக சபாநாயகர் டான் ஶ்ரீ ஜொஹாரி அப்துல் கூறியுள்ளார்.

நேற்று நாடாளுமன்றத்தில் நாட்டின் மேம்பாடுக்கு சீர்த்திருத்த கொள்கைகள் எனும் தலைப்பிலான விரிவுரையின் போது அவர் அவ்வாறு கூறினார்.

நாட்டின் மேம்பாட்டை உறுதி செய்ய நாடாளுமன்றத்தின் நடவடிக்கை மிக முக்கிய பங்களிக்ககூடியது. அவ்வகையில் அங்கு தரமான விவாதம் மேற்கொள்ளப்பட்டு சட்டங்கள் இயற்றப்பட அவையின் மாண்பு காக்கப்படுவது அவசியம்.

சில சமயங்களில் சில நாடாளுமன்ற உறுப்பினர்களின் தரம் தாழ்ந்த நடத்தை அவையின் மாண்பையும் அதன் மீதான மக்களின் நம்பிக்கையையும் சீர்குலைத்து விடுவதாக ஜொஹாரி தெரிவித்தார்.

அதனால் அது போன்ற உறுப்பினர்களுக்கு எதிராக அபராதத்தை கூட்டுவதோடு மட்டுமல்லாமல் அவையிலிருந்து இடை நீக்கம் செய்வதும் அச்செயலை தடுக்க உதவும் என்றார் அவர்.

அதே வேளையில் மஹாதீர் பிரதமராக இருந்த போது 1992-ல் ரத்து செய்யப்பட்ட1963 நாடாளுமன்ற சேவை சட்டத்தை மீண்டும் கொண்டு வருவதும் நாடாளுமன்ற சீர்த்திருத்த நடவடிக்கையில் ஒன்று என அவர் தெரிவித்தார்.

 Tags
Dewan Rakyat mulls increasing fines 10-fold

for unparliamentary behaviour


ஆட்சிக்குழுவில்   5 துறைகளுக்கு சிலாங்கூர்  மந்திரிபுசார்  பொறுப்பேற்றார் மனித வளம் வறுமை ஒழிப்புக்கு -பாப்பாராய்டு  நியமனம்

ஷா அலாம் , ஆக 23-சிலாங்கூர் ஆட்சிக்குழு உறுப்பினர்களின் துறைகளை மந்திரி பெசார் டத்தோஸ்ரீ அமிருடின் ஷாரி இன்று அறிவித்தார். அவற்றில் ஐந்து முக்கியத் துறைகளை அவர் தன் வசம் வைத்திருக்கிறார். நிலம் மற்றும் இயற்கை வள மேம்பாடு, நிதி மற்றும் பொருளாதார நடவடிக்கை, இலக்கவியல் மற்றும் அரசு நிர்வாக நவீனமயம், தொடர்பு வியூகம், கல்வி மற்றும் மனித மூலதன மேம்பாடு ஆகிய துறைகளுக்கு மந்திரி பெசார் பொறுப்பேற்றுள்ளார்.

மனித வளம் மற்றும் வறுமை ஒழிப்புத் துறை பந்திங் உறுப்பினர் வீ.பாப்பாராய்டுவுக்கு ஒதுக்கப்பட்டுள்ளது. மேலும் மூவர் கொண்ட ஆட்சி குழு உறுப்பினர்கள் விவகாரத்தைக் கொண்ட Limas இந்து, கிறிஸ்துவ, பௌத்த, சீக்கிய விவகாரங்கள் பிரிவுக்கும் பாப்பாராய்டு பொறுப்பேற்பார்.

கோத்தா அங்கிரிக் உறுப்பினர் நஜ்வான் ஹலிமி இளைஞர், விளையாட்டு மற்றும் தொழில்முனைவோர் துறைக்கான ஆட்சிக்குழு உறுப்பினராக பொறுப்பேற்றுள்ளார். கின்ராரா உறுப்பினர் இங் ஸீ ஹான் முதலீடு, வர்த்தகத் துறைக்கான ஆட்சிக்குழு உறுப்பினராகவும் பண்டார் உத்தாமா உறுப்பினர் ஜமாலியா ஜமாலுடின் சுகாதாரம் மற்றும் சுற்றுச்சூழல் துறைக்கான ஆட்சிக்குழு உறுப்பினராகவும் நியமிக்கப்பட்டுள்ளனர்.

சிகிஞ்சான் உறுப்பினரும் முன்னாள் சட்டமன்ற சபாநாயகருமான இங் சுயி லிம் ஊராட்சி மன்றம் மற்றம் சுற்றுலாத் துறைக்கான ஆட்சிக்குழு உறுப்பினராகவும் சுங்கை ஆயர் தாவார் உறுப்பினர் டத்தோ ரிஸாம் இஸ்மாயில் கிராம மேம்பாடு மற்றும் ஒற்றுமைத் துறைக்கான ஆட்சிக்குழு உறுப்பினராகவும் நியமனம் பெற்றுள்ளனர். பாண்டான் இண்டா தொகுதி உறுப்பினர் இஞ்சினியர் இஷாம் ஹஷிம் அடிப்படை வசதிகள் மற்றும் வேளாண் துறைக்கும் பெர்ஹான் அமான் ஷா வீடமைப்பு மற்றும் கலாசாரத் துறைக்கும் பொறுப்பேற்றுள்ளனர்.

 Tags
Amirudin takes on 5 portfolios

in executive council


“விண்ணில் மறைந்து மண்ணில்  வாழ்கிறார்  துன் வீதி.சம்பந்தன்” நூல் வெளியிட்டு விழா சுங்கை சிப்புட்டில் நடைபெறுகிறது

கோலாலம்பூர் செப் 21 – தேசந் தந்தை துங்குவுடன் இணைந்து நாட்டின் சுதந்திரத்திற்காக பாடுபட்டதோடு மட்டுமின்றி ம.இ.காவின் தேசிய தலைவராகவும், அமைச்சராகவும் தேசிய நில நிதி கூட்டுறவு கழகத்தை அமைத்து தோட்ட துண்டாடல் பிரச்சனையிலிருந்து தோட்ட தொழிலாளர்களை காப்பாற்றுவதற்காக பாடுபட்ட உன்னத தலைவரான துன் வீதி . சம்பந்தன் அவர்களைப் பற்றிய நூல் வெளியீட்டு விழா எதிர்வரும் ஞாயிற்றுக்கிழமை செப்டம்பர் 24ஆம் தேதி பேராவில் சுங்கை சிப்புட்டில் நடைபெறவிருக்கிறது. அந்த நூலின் ஆசிரியர் மணிமாறன் கிருஷ்ணன் வணக்கம் மலேசியாவுக்கு வழங்கிய நேர்க்காணலில் இது தொடர்பான விவரங்களை தெரிவிக்கிறார்.

துன் சம்பந்தன் பிறந்தநாள் பிரார்த்தனையோடு சேர்ந்து இந்த நூல் வெளியிட்டு விழா நடைபெறுகிறது. நாடு சுதந்திரம் அடைந்த பிறகு தேசத் தந்தை துங்கு அவர்களின் அமைச்சரவையில் அமைச்சராக பணியாற்றுவதற்கு முன்பிருந்தே ம.இ.காவை தோற்றுவிப்பதிலும் அக்கட்சியை கூட்டணியில் இணைத்து நாட்டின் சுதந்திரத்திற்காக சுதந்திரப் பிரகடணத்தில் கையெழுத்திட்ட தலைவர்களில் ஒருவராக துன் சம்பந்தன் பணியாற்றியுள்ளார். துன் ரசாக் மறைவின்போது ஒரு நாள் இடைக்கால பிரதமர் பொறுப்பை ஏற்ற இந்திய தலைவர் என்ற பெருமையும் துன் சம்பந்தன் அவர்களுக்கு உண்டு. அப்படிப்பட்ட ஒரு தலைவர் குறித்த வரலாற்று தகவல்களை புத்தக வடிவில் கொண்டு வந்துள்ளது இன்றைய இளைய சமூக்திற்கு நிச்சயம் பயனுள்ள தகவலாக இருக்கும். அந்த வகையில் இந்த புத்தகத்தில் இடம்பெற்று உள்ளடங்கள் குறித்தும் மணிமாறன் தெரிவித்தார்.

துன் சம்பந்தன் என்று நினைக்கும்போது உடனடியாக மனதிற்கு வரும் நினைவு அல்லது முக்கிய சம்பவம் என்ன குறித்து வினவப்படடபோது உயரமான தோற்றம், மற்றும் ஈர்ப்பு சக்தி துன் சம்பந்தனிடம் நான் பார்த்தேன்.

இந்திய சமூகத்திற்கு பங்காற்றிய தலைவர்களில் முதன்மையானவராக துன் சம்பந்தன் விளங்குகிறார். தூர நோக்குமிக்க தலைவராகவும் ,பேச்சாற்றல் , எளிமை போன்ற ஆளுமையினால் சாதாரண மக்களுடன் அணுக்கமாக பணியாற்றிய ஒரு தலைவர் குறித்து அனைவரும் தெரிந்துகொள்ளும் வகையில் அமைந்த ” விண்ணில் மறைந்து மண்ணில் வாழ்கிறார் துன் வீதி சம்பந்தன்” நூல் பல்கலைக்கழக மாணவர்கள், இடைநிலைப் பள்ளி மாணவர்களுக்கும் மிகவும் பயனுள்ள தகவல்களை கொண்டதாக திகழ்கிறது. ம.இ.காவின் முன்னாள் தலைவர் டான்ஸ்ரீ டாக்டர் சுப்ரமணியம் , தற்போதைய தலைவர் டான்ஸ்ரீ SA விக்னேஸ்வரன் மற்றும் துணைத்தலைவர் டத்தோஸ்ரீ சரவணன் ஆகியோரின் வாழ்த்துக்களோடு இடம்பெற்றுள்ள இந்த வராற்று நூல் அரிய களங்சியமாகவும் அமையும் என்பதில் சந்தேகமில்லை. இந்த நூலின் வெளியிட்டு விழா வெற்றி பெறுவதற்கு வணக்கம் மலேசியா வாழ்த்துகிறது

 Tags
Tun Sambanthan Book Launch


மியான்மாரின் ஆளும் ராணுவ அரசின் விமானத்திற்கு மலேசிய துறைமுகங்கள் மூலம் எண்ணெய் வினியோகமா?; அந்தோனி லோக் மறுப்பு

கோலாலம்பூர், அக் 18 – மியன்மாரின் ஆளும் ராணுவ அரசாங்க விமானத்திற்கு மலேசியாவின் துறைமுகங்கள் மூலம் எண்ணெய் விநியோகிக்கப்படுவதாக வெளியான தகவலை போக்குவரத்து அமைச்சு மறுத்துள்ளது. வர்த்தக விமானங்களுக்கு பயன்படுத்தப்படுவதற்காக அபாயகரமான சரக்கு என்ற பெயரில் விமானத்திற்கான எண்ணெய் நிர்வகிக்கப்படுகிறது என போக்குரவத்து அமைச்சர் அந்தோனி லோக்  நாடாளுமன்றத்தில் தெரிவித்த பதிலில் கூறியுள்ளார்.

சிங்கப்பூர் மற்றும் மலேசியாவிலுள்ள துறைமுகங்கள் மூலமாக மியன்மாரின் ராணுவ அரசாங்கத்தின் விமானங்களுக்கான எண்ணெய் விநியோகிக்கப்படுவதாக அனைத்துலக ஊடகத்தில் செய்தி வெளியானது. பொதுமக்கள் மீது குண்டு வீச்சு தாக்குதல்களை நடத்துவதற்காக மியன்மார் ராணுவ அரசாங்கத்தின் விமானங்களுக்கு மலேசிய துறைமுகத்தின் மூலம் எண்ணெய் விநியோகிக்கப்படுவதாக வெளியான தகவலில் உண்மையில்லையென அந்தோனி லோக் தெரிவித்தார்.

 Tags
didn’t supply

false says loke

jet fuel

Malaysia’s ports

to Myanmar junta


ரத்தாகும் அபாயத்தில் மீரா கட்சி !

அந்த கட்சி, இரு வேறு தேதிகளில் நடத்திய பேரவைகளின் போது தேர்ந்தெடுக்கப்பட்ட மத்திய செயற்குழு உறுப்பினர்களின் இரு பட்டியலை ROS -தேசிய சங்க பதிவு துறையிடம் வழங்கியுள்ளது.

அதோடு, ஆண்டு கூட்டத்தின் இரு விபர அறிக்கைகளையும் அக்கட்சி வழங்கியுள்ளது.

அதையடுத்து, மீரா கட்சியின் உண்மையான பொறுப்பாளர்களின் நம்பகத்தன்மையை உறுதிச் செய்யக் கோரி , அக்கட்சிக்கு ROS கடிதம் அனுப்பியுள்ளது.

அந்த கடிதத்தில், கட்சி விதிகளுக்கு உட்பட்டு முறைப்படி தேர்வு செய்யப்பட்ட மத்திய செயற்குழு உறுப்பினர்களின் விபரங்களையும், ஆண்டு கூட்ட அறிக்கையையும் , ஒரு மாத கால கட்டத்துக்குள் வழங்கும்படி மீரா கட்சி கேட்டுக் கொள்ளப்பட்டுள்ளது.

அந்த கட்சியின் பொறுப்பாளர்கள் விவகாரத்தில் ஏற்பட்டுள்ள பிரச்சனைக்கு, 2020/2021 -ஆம் ஆண்டு இருந்த மத்திய செயற்குழு உறுப்பினர்களே தீர்வை ஏற்படுத்தும் நடவடிக்கையை எடுக்க வேண்டுமெனவும் அந்த கடிதத்தில் குறிப்பிடப்பட்டுள்ளது.

மீரா கட்சிக்கு அனுப்பப்பட்ட ROS கடிதம், மார்ச் 1 என தேதியிடப்பட்டிருக்கின்றது.

 Tags
cancellations

in danger

MIRA Party


French Fries உணவு, கவலை, மனசோர்வை உண்டாக்கலாம் ; புதிய ஆய்வு கூறுகிறது

அனைத்து வயதினரும் விரும்பி உண்ணும் உணவுகளில் ஒன்றாக திகழும் French Fries பொரித்த உருளைக்கிழங்கு, ஆரோக்கியமான உணவு வகையாகவே கருதப்பட்டு வருகிறது.

எனினும், மனநலத்தில் அது எதிர்மறையான தாக்கத்தை ஏற்படுத்தக்கூடும் என்பது உங்களுக்கு தெரியுமா?

பொரித்த உணவு வகைகள் குறிப்பாக பொரித்த உருளைக்கிழங்கை அதிகம் உட்கொள்வதால், மனச்சோர்வு, பதற்றம் ஆகியவற்றால் ஆட்கொள்ளப்படலாம் என, சீனாவில் மேற்கொள்ளப்பட்ட ஆய்வு ஒன்றில் கண்டறியப்பட்டுள்ளது.

பொரித்த உணவை உட்கொள்ளும் ஒருவர், அதனை உட்கொள்ளாதவருடன் ஒப்பிடுகையில், பதற்றம் தொடர்பான பிரச்சனைகளை எதிர்கொள்ள 12 விழுக்காடு கூடுதல் வாய்ப்புள்ளது. அதே சமயம், எளிதாக மனச்சோர்வு அடைய ஏழு விடுக்காடு வரையில் அதிக வாய்ப்பு உள்ளதை, ஆய்வாளர்கள் கண்டறிந்துள்ளனர்.

அமெரிக்க தேசிய அறிவியல் அகாடமி இதழில் வெளியிடப்பட்டுள்ள அந்த ஆய்வின் முடிவு, பொரித்த உணவு வகைகளை விரும்பி உண்ணும் இளம் தலைமுறையின் கவனத்தை பெரிதும் ஈர்த்துள்ளதாக கூறப்படுகிறது.

 Tags
depression

French Fries

may drive anxiety

new research

suggests


சமூக நலத்துறை கடந்த ஆண்டில் 500,000 பேருக்கு ரி.ம 2.4 பில்லியன் வழங்கியது

கோலாலம்பூர், மார்ச் 30 – சமூக நலத் துறை கடந்த ஆண்டில் நாடு முழுவதிலும் ஐந்து லட்சம் மேற்பட்டோருக்கு உதவித்தொகையாக 2.4 பில்லியன் ரிங்கிட்டை விநியோகித்திருப்பதாக மகளிர், குடும்ப மற்றும் சமூக மேம்பாட்டுத்துறை அமைச்சர் டத்தோஸ்ரீ நன்சி சுக்ரி நாடாளுமன்றத்தில் தெரிவித்தார். ஆண்டுதோறும் சமூக நல உதவிகளுக்கு மனுசெய்யும் மக்களின் எண்ணிக்கை தொடர்ந்து அதிகரித்து வருவதாகவும் அவர் கூறினார்.

கோவிட் தொற்று உச்சத்தில் இருந்தபோது சமூக நலத்துறையின் உதவிகளை அதிகமானோர் பெற்றனர். 2022 ஆம் ஆண்டில் மட்டும் 148,000த்திற்கும் மேற்பட்ட விண்ணப்பங்களை பல்வேறு உதவிகளுக்காக சமூக நலத்துறை பெற்றது. இந்த நிலைமை தொடர்ந்தால் எதிர்காலத்தில் நாட்டிற்கு இது பெரிய சுமையாக இருக்கும் என அவர் தெரிவித்தார்.

 Tags
000

aid recipients

Dept distributed

last year

RM2.4bil

says Nancy

Social Welfare

to over 500


மெட்ரோ ரயிலில் ஆடவரை அறைந்து கடுமையாக திட்டிய பெண்மணி

இந்தியா ஜூலை 5 – டெல்லி மெட்ரோ ரயிலில் பெண் ஒருவர், மற்றொரு ஆண் பயணியை ஆக்ரோஷமாக அறைந்து கூச்சலிடும் வீடியோ சமூக வலைதளங்களில் பரவி வருகிறது.

மெட்ரோவில் பயணித்த மற்ற பயணிகள் இந்த விஷயத்தில் தலையிடாமல் இருவரையும் வேடிக்கை பார்த்தனர்.

இந்த வீடியோவை டிவிட்டரில் வெளியிட்ட பயனர் ஒருவர், பெண் ஒருவர் ஆண் பயணியை அறைகிறார்.. இதுவே நேர்மாறாக இருந்தால் நினைத்து பாருங்கள்” என்று பதிவிட்டுள்ளார்.

 Tags
and scolds man

inside Delhi metro.

viral video

Woman slaps


சுங்கை சிப்புட் தகராறில்  சம்பந்தப்பட்ட பதின்ம வயதினர் அடையாளம்  காணப்பட்டனர்

ஈப்போ, மே 31 – சுங்கை சிட்புட் Taman Muhibbah வில் ஒரு திடலுக்கு அருகே 16 மற்றும் 19 வயதுக்குட்பட்டவர்களுக்கிடையே ஏற்பட்ட தகராறில் சம்பந்தப்பட்டவர்கள் எவரும் இன்னும் கைது செய்யப்படவில்லை. இச்சம்பவம் குறித்து போலீசில் புகார் செய்யப்பட்டுள்ளது. அந்த தகராறில் ஈடுபட்டவர்களை போலீசார் அடையாளம் கண்டுள்ளதாக சுங்கை சிப்புட் OCPD Suprerintendent

Mohd Khaizam Ahmad Shabudin தெரிவித்தார். அந்த கும்பலைச் சேர்ந்தவர்கள் தங்களது மோட்டர் சைக்கிள் சத்தத்தை அதிகரித்ததால் அவர்களுக்கிடையே தகறாறு ஏற்பட்டது. அந்த தகராறு தொடர்பான சில காணொளிகளை டுவிட்டர் பயனர் ஒருவர் பதிவேற்றம் செய்திருந்தார். இந்த தகராறு தொடர்பில் இதுவரை எவரும் கைது செய்யப்படவில்லை Mohd Khaizam கூறினார்.

 Tags
Cops identify

in Sg Siput brawl

teens involved


15  ஆவது பொதுத் தேர்தலில்  அம்னோவின்  தோல்வியை  முன்கூட்டியே  தெரிவித்தேன்  – இஸ்மாயில் சப்ரி

கோலாலம்பூர், பிப் 7 – 15 ஆவது பொதுத் தேர்தலில் அம்னோ தோல்வியடையும் என்று தாம் முன்கூட்டியே கூறியிருந்ததாக முன்னாள் பிரதமரும் அம்னோவின் உதவித் தலைவர்களில் ஒருவருமான இஸ்மாயில் சப்ரி யாக்கோப் தெரிவித்தார். ஆனால் நான் போகும் இடமெல்லாம் அம்னோவினர்தான் மாற்றம் தேவை தேவை என கூச்சல் போட்டனர். நானும் மனிதன்தான் எனக்கும் உணர்வு உண்டு. கட்சியின் உத்தரவுக்கு ஏற்பவே நான் செயல்பட்டேன். பிரதமர் என்ற முறையில் பெரிய அளவிலான அதிகாரத்தை நான் கொண்டிருந்தாலும் அம்னோவுக்கு எதிராக செயல்பட்டதில்லையென இணையத்தள தொலைக்காட்சிக்கு வழங்கிய பேட்டியில் இஸமாயில் சப்ரி கூறினார்.

எனக்கு கிடைத்த தகவல் அடிப்படையில் குறைந்தபட்சம் 34 மற்றும் 35 தொகுதிகள் மட்டுமே வெற்றி பெற முடியும் என நான் கூறிவந்தேன். எனவே குறைந்தபட்சம் ஜூன் மாதம்வரை தேர்தலை ஒத்திவைக்கலாம் . அவ்வளவு சீக்கிரமாக நடத்த வேண்டியதில்லை என்று தெரிவித்தேன் . ஆனால் எவரும் கேட்கவில்லை. அம்னோவின் துணைத் தலைவர் முகமட் ஹசான் 112 தொகுதிகளை வெற்றி பெறமுடியும் என கூறினார். அம்னோ தலைவரும்கூட அம்னோ வெற்றி பெறமுடியும் என்றுதான் தொடர்ந்து கூறிவந்தார். இந்த நிலையில்தான் தேர்தல் நடத்த வேண்டும் என்ற கோரிக்கைகை தாம் ஏற்றுக் கொண்டதாகவும் ஆனால் தேர்தல் தோல்விக்கு அனைவரும் பொறுப்பேற்ற வேண்டும் என்று அப்போதே தாம் கூறியதையும் இஸ்மாயில் சப்ரி நினைவுக் கூர்ந்தார். நான் பிரதமராக தொடர்ந்து இருப்பதற்கு எதிர்க்கட்சிகள் ஆதரவு தெரிவித்தன. ஆனால் அம்னோ உச்சமன்றம்தான் தேர்தலை நடத்த வேண்டும் என்று தீவிரமாக இருந்தது என இஸ்மாயில் சப்ரி சுட்டிக்காட்டினார்.

 Tags
GE 15

I already told

ismail sabri

UMNO Loses


சிங்கப்பூர்  மாரியம்மன் கோயில்  நகைகளை அடகு வைத்த முன்னாள் தலைமை  அர்ச்சகருக்கு   6 ஆண்டு சிறை

சிங்கப்பூர், மே 31 – 5 ஆண்டு காலம் சிங்கப்பூர் பிரிட்ஜ் மாரியம்மன் கோயில் நகைகளை பல முறை அடகு வைத்த குற்றத்திற்காக அக்கோயிலின் முன்னாள் தலைமை அர்ச்சகரான 39 வயதுடைய கந்தசாமி சேனாதிபதிக்கு 6 ஆண்டு சிறைத்தண்டனை விதிக்கப்பட்டது. இந்தியாவைச் சேர்ந்த கந்தசாமி கிட்டத்தட்ட 52. 3மில்லியன் சிங்கப்பூர் டாலருக்கும் மேற்பட்ட தொகைக்கு கோயில் நகைகைளை சட்டவிரோதமாக மீண்டும் மீண்டும் அடகு வைத்தது கண்டுபிடிக்கப்பட்டது. அவரது கண்காணிப்பின் கீழ் 1 மில்லியன் சிங்கப்பூர் டாலர் நகைகள் இருந்தன. கடந்த 5 ஆண்டு காலாமாக மொத்தம் 23 லட்சம் சிங்கப்பூர் டாலருக்கு அவர் நகைகளை அடகு வைத்துள்ளார். நம்பிக்கை மோசடி தொடர்பான இரண்டு குற்றச்சாட்டுக்களை ஒப்புக்கொண்டார். அவருக்கு தண்டணை விதிக்கும்போது இதர ஆறு குற்றச்சாட்டுக்கள் கவனத்தில் எடுத்துக்கொள்ளப்பட்டன.

சிங்கப்பூர் இந்து வாரியத்தனால் 2013 ஆம் ஆண்டு வேலைக்கு நியமிக்கப்பட்ட கந்தசாமி 2018ஆம் ஆண்டு ஜூலை மாதம் ஆலயத்தின் தலைமை அர்ச்சகராக நியமிக்கப்பட்டார். ஆலயத்தின் சுவாமி சிலைகளுக்கு விழாக்காலத்தின்போது அணிவிக்கப்படும் நகைள் அனைத்தும் 2014ஆம் ஆண்டு அவரது கட்டுப்பாட்டில் இருந்தது. ஆலய இரும்பு பெட்டியின் சாவி மற்றும் அதன் குறிப்பு எண்களையும் அவர் வசம் இருந்தது. சுமார் 11 லட்சம் சிங்கப்பூர் டாலர் மதிப்புடைய 255 நகைகள் அனைத்தும் அவரது பொறுப்பில் இருந்தன. 2016ஆம் ஆண்டிலிருந்து 2020 ஆம் ஆண்டுவரை 66 நகைகளை 172 தடவைக்கும் மேலாக கந்தசாமி அடகு வைத்துள்ளார்.

 Tags
6 Years jail

and received 2.3 million

for Hindu

priest who pawned

singapore dollar

temple chief

temple jewellary


மோட்டார் சைக்கிளில்   ஆபத்தான சாகசம்   தம்பதியர் கைது

கோலாலம்பூர், ஏப் 28 – மோட்டார் சைக்கிளில் சென்றபோது ஆபத்தான முறையில் சகாசத்தில் ஈடுபட்டது தொடர்பில் காணொளி ஒன்று சமூக வலைத்தளத்தில் வெளியானதைத் தொடர்ந்து ஒரு தம்பதியர் கைது செய்யப்பட்டனர். 16 மற்றும் 17 வயதுடைய அந்த இருவரும் கணவன் மனைவி ஆவர். தற்போது விசாரணைக்காக அவர்கள் தடுத்துவைக்கப்பட்டுள்ளதாக கோத்தா பாரு மாவட்ட போலீஸ் தலைவர் Mohd Rosli Daud தெரிவித்தார். அந்த காணொளி வெளியானது முதல் இரண்டு நாட்களாக தேடப்பட்ட அவர்கள் நேற்று கைது செய்யட்டனர் என Mohd Rosli கூறினார்.

 Tags
Hari raya

motorbike

wheelie


சாலை போக்குவரத்து அதிகாரியை மோதித் தள்ளிய மோட்டார் சைக்கிளோட்டி கைது

சிரம்பான், செப் 18 – சிரம்பான் – போர்ட்டிக்சன் நெடுஞ்சாலையில் நேற்று காலையில் சாலை போக்குவரத்துத்துறையின் சாலை தடுப்பு சோதனையின்போது அதன் அதிகாரி ஒருவரைத் தனது மோட்டார் சைக்கிளினால் மோதித் தள்ளிய 25 வயதுடைய நபரை சிரம்பான் போலீசார் கைது செய்தனர். அந்த மோட்டார்சைக்கிளோட்டியிடம் ஒட்டுனர் உரிமை இல்லையென்பதோடு அவரது மோட்டார்சைக்கிளின் சாலை வரியும் காலாவதியாகியிருந்ததாக போட்டிக்சன் போலீஸ் தலைலர் சூப்ரிடெண்டன்

ஐடி ஷாம் முகமட் தெரிவித்தார்.

அந்த சம்பவம் தொடர்பான காணொளி சமூக வலைத்தளங்களில் வைரலானது. அந்த சந்தேக நபர் போதைப் பொருள் உட்பட எட்டு குற்றங்களில் சம்பந்தப்பட்டுள்ளார் என்றும் அவர் கூறினார். இதனிடையே இச்சம்பவத்தில் சாலை போக்குவரத்துத்துறையின் அதிகாரி கால் மற்றும் கையில் காயம் அடைந்ததைத் தொடர்ந்து அவர் சிகிச்சைக்காக போர்ட்டிக்சன் மருத்துவமனைக்கு கொண்டுச்செல்லப்பட்டதாக ஐடி ஷாம் கூறினார்.

 Tags
biker

nab

rammed into JPJ officer

roadblock

Seremban cops


சுமார் 200 கோடி மோசடி அழைப்புகளை முடக்கியுள்ளது MCMC

2017-ஆம் ஆண்டிலிருந்து கடந்தாண்டு வரையில், 180 கோடி மோசடி அழைப்புகளை, MCMC தொடர்பு பல்லூடக ஆணையம் முடக்கியதாக, தொடர்பு இலக்கவியல் அமைச்சர் பாக்மி பட்சில் தெரிவித்தார்.

தேசிய நிதி எதிர்ப்புக் குற்றவியல் மையத்துடன் நடத்தப்பட்ட கூட்டத்தில் அது குறித்து தெரிவிக்கப்பட்டதாக பாக்மி சொன்னார்.

2017-ஆம் ஆண்டிலிருந்து கடந்தாண்டு வரையில், 180 கோடி மோசடி அழைப்புகளை, MCMC தொடர்பு பல்லூடக ஆணையம் முடக்கியதாக, தொடர்பு இலக்கவியல் அமைச்சர் பக்மி பட்சில் தெரிவித்தார்.

தேசிய நிதி எதிர்ப்புக் குற்றவியல் மையத்துடன் நடத்தப்பட்ட கூட்டத்தில் அது குறித்து தெரிவிக்கப்பட்டதாக பாக்மி சொன்னார்.

அதே சமயம், 2018-ஆம் ஆண்டு முதல், 30 கோடி மோசடி குறுச்செய்திகளும் முடக்கப்பட்டுள்ளன.

அதனால், பெருநாள் காலத்தை சாதகமாக பயன்படுத்தி மேற்கொள்ளப்படும் மோசடி நடவடிக்கைகள் குறித்து மக்கள் கூடுதல் விழிப்புடன் இருப்பது அவசியம் என்றாரவர்.

மோசடி அழைப்புகள் அல்லது குறுச்செய்திகள் கிடைக்கப்பெற்றால் அது குறித்து 997 என்ற எண்களில் தேசிய மோசடி நடவடிக்கை கையத்தை அழைத்து புகார் செய்யலாம் எனவும் பாக்மி குறிப்பிட்டார்.

அதே சமயம், 2018-ஆம் ஆண்டு முதல், 30 கோடி மோசடி குறுச்செய்திகளும் முடக்கப்பட்டுள்ளன.

அதனால், பெருநாள் காலத்தை சாதகமாக பயன்படுத்தி மேற்கொள்ளப்படும் மோசடி நடவடிக்கைகள் குறித்து மக்கள் கூடுதல் விழிப்புடன் இருப்பது அவசியம் என்றாரவர்.

மோசடி அழைப்புகள் அல்லது குறுச்செய்திகள் கிடைக்கப்பெற்றால் அது குறித்து 997 என்ற எண்களில் தேசிய மோசடி நடவடிக்கை கையத்தை அழைத்து புகார் செய்யலாம் எனவும் பாக்மி குறிப்பிட்டார்.

 Tags
2017

blocked

Fahmi

MCMC

Nearly

scam calls

two billion


விடுதலை  படத்தை  நிறுத்தும்படி   திடீரென   திரையரங்கில்  புகுந்த  போலீஸ்   எதிர்த்து   போராடிய  இளம் பெண்

சென்னை , ஏப் 1 – இயக்குனர் வெற்றி மாறன் தயாரிப்பில் இப்போது திரைக்கு வந்திருக்கும் விடுதலை படத்தை பாதியில் நிறுத்தும்படி திடீரென திரையரங்கில் புகுந்து உத்தரவு பிறப்பித்த போலீசாரின் நடவடிக்கையை துணிச்சலாக கண்டித்து தனி ஆளாக இளம் பெண் ஒருவர் குரல் எழுப்பினார். 18 வயதுக்கு குறைந்தவர்கள் படத்தை பார்க்கக்கூடாது என்பதால் அவர்களை வெளியேற்றுவதற்காக படத்தை நிறுத்தவேண்டும் என போலீசார் கோரிக்கை எழுப்பினர். போலீசின் நடவடிக்கைக்கு கடுமையாக எதிர்த்து பேசிய இளம் பெண்ணுக்கு தியேட்டரில் திரண்டிருந்த ரசிகர்கள் கைதட்டி உற்சாக ஆரவாரம் செய்ததால் வேறு வழியின்றி போலீசார் அங்கிருந்து வெளியேறினர்.

 Tags
against Struggled

freedom image

In the theater

Intruded police

to stop suddenly

young lady


நெடுஞ்சாலை ஓரத்தில் நின்றுக் கொண்டிருந்த இந்திய மாது கொள்கலன் லோரி மோதி உயிரிழந்தார்

பேராக், குவாலா கங்சாருக்கு அருகில், வட மாநிலங்களை நோக்கி செல்லும் வடக்கு தெற்கு நெடுஞ்சாலையில், கொள்கலன் லோரி மோதி பெண் ஒருவர் உயிரிழந்தார்.

பலத்த காயம் காரணமாக, 37 வயது பி.கார்த்திகாயயினி எனும் அப்பெண் சம்பவ இடத்திலேயே உயிரிழந்ததாக கூறப்படுகிறது.

கார்த்திகாயயினியும் இதர இருவரும் பயணித்த ஹோண்டா சிவிக் ரகக் கார் பழுதடைந்ததை அடுத்து, அக்கார் நெடுஞ்சாலை ஓரத்தில் நிறுத்தப்பட்ட போது அச்சம்பவம் நிகழ்ந்தது.

அதிகாலை மணி 5.23 வாக்கில், நெடுஞ்சாலையோரத்தில், பழுதடைந்த காருக்கு அருகில் நின்றுக் கொண்டிருந்த கார்த்திகாயயினி, மோதித் தள்ளப்பட்டது தொடர்பில் அவசர அழைப்பு கிடைத்ததாக பேராக் மாநில தீயணைப்பு மீட்புப் படை பேச்சாளர் ஒருவர் உறுதிப்படுத்தினார்.

 Tags
after

container

died

hit

Road

truck

woman


சட்டவிரோத பண பரிமாற்றத்தில் ஈடுபட்டதாக  5 வங்கிகள் மீது சந்தேகம் ; MACC

பெட்டாலிங் ஜெயா, மார்ச் 16 – அனைத்துலக மோசடி கும்பல் , வெளிநாட்டிற்கு பண பரிமாற்றம் செய்ய , இந்நாட்டில் ஐந்து வங்கிகளைப் பயன்படுத்தி இருப்பதை , MACC- மலேசிய ஊழல் தடுப்பு ஆணையம் கண்டுபிடித்துள்ளது.

அண்மையில், OP Tropicana நடவடிக்கையின் வாயிலாக நாட்டில் அனைத்துலக மோசடி கும்பல் ஒன்று முறியடிக்கப்பட்டதை அடுத்து மேற்கொள்ளப்பட்ட விசாரணையில், MACC இந்த விபரத்தை பெற்றுள்ளது.

அந்த அனைத்துலக மோசடி கும்பல், நாளொன்றுக்கு 10 லட்சம் ரிங்கிட் பண பரிமாற்றம் செய்து வந்துள்ளது. வெளிநாட்டிற்கு அந்த பண பரிமாற்றத்தை செய்ய சம்பந்தப்பட்ட வங்கிகள் வங்கி கணக்கை திறந்து கொடுத்துள்ளன.

முறையான தணிக்கை இன்றி அந்த பண பரிமாற்றத்தைச் செய்ய சில வங்கி அதிகாரிகள் 1,000 ரிங்கிட்டிலிருந்து 2,000 ரிங்கிட வரை பணம் பெற்றதாகவும் நம்பப்படுகிறது.

இவ்வேளையில் நாட்டில் பிடிபட்ட அனைத்துலக மோசடி கும்பலைச் சேர்ந்த பிரிட்டன் நாட்டு ஆடவன் நாளை ஷா ஆலாம் நீதிமன்றத்தில் , மலேசிய ஊழல் தடுப்பு ஆணையம் குற்றம் சாட்டவிருக்கிறது.

 Tags
5 main banks

are suspected

illegal money

of transiting

says MACC


சிகமாட் எம்.பி  யுனேஸ்வரன்  வெற்றியை   நீதிமன்றம்  உறுதிப்படுத்தியது

கோலாலம்பூர், ஏப் 3 – 15ஆவது பொதுத் தேர்தலில் சிகமாட் நாடாளுமன்ற தொகுதியில் பக்காத்தான் ஹராப்பான் வேட்பாளர் R . Yuneswaran – னின் வெற்றியை மூவாரிலுள்ள தேர்தல் நீதிமன்றம் உறுதிப்படுத்தியது. Yuneswaran – னின் வெற்றியை எதிர்த்து தேசிய முன்னணி வேட்பாளரான ம.இ.காவின் தேசிய பொருளாளர் டான்ஸ்ரீ எம்.ரமசாமி செய்திருந்த வழக்கு மனுவை நீதிபதி Radzi Abdul Hamid தள்ளுபடி செய்தார். 1954 ஆம் ஆண்டின் தேர்தல் குற்றங்கள் சட்டத்தின் தேவையை ராமசாமியின் வழக்கு மனு நிறைவு செய்யவில்லை என நீதிமன்றம் தீர்ப்பளித்தது.

கடந்த ஆண்டு நவம்பர் மாதம் நடைபெற்ற பொதுத் தேர்தலில் ராமசாமி, பெரிக்காத்தான் நேசனலின் P. பூபாலன், பெஜூவாங்கின் Syed Hairoul Faizey ஆகியோரை 5,669 வாக்குகளில் பெரும்பான்மையில் Yuneswaran வென்றார். இந்த வழக்கின் செலவுத் தொகையாக Yuneswaran மற்றும் தேர்தல் ஆணையத்திற்கு தலா 30 ,000 ரிங்கிட் வழங்கும்படி ராமசாமிக்கு நீதிபதி Radzi உத்தரவிட்டார். Yuneswaran மற்றும் அவரது ஏஜெண்டுகள் தேர்தல் விதிமுறைகளை மீறியதாக தமது வழக்கு மனுவில் ராமசாமி கூறியிருந்தார்.

 Tags
affirms

court

in GE15

MP Yuneswaran

segamat

victory


கார் போனெட்டில் அண்ணனின் சடலம் ; தங்கை அதிர்ச்சி

ஷா ஆ லாம், ஜூலை 5 – ஷா ஆ லாம், கம்போங் லோம்போங் பகுதியில்

சாலையோரத்தில் நிறுத்தப்பட்டிருந்த கார் போனெட்டிலிருந்து , கறுப்பு பிளாஸ்டிக்கால் சுற்றப்பட்டு சடலம் ஒன்று இன்று கண்டெக்கப்பட்டுள்ளது.

சம்பந்தபட்டவரின் தங்கை தனது அண்ணனை 2 நாட்களாக காணவில்லை என்று போலீசில் புகார் அளித்ததோடு , அவரது மற்ற நண்பர்களிடமும் அவரை தேடுவதுற்கு உதவும்படி கேட்டு கொண்டதாகவும் தெரிய வந்துள்ளது.

அதனை அடுத்து சாலையோரத்தில் தனது அண்ணனின் காரை கண்ட பிறகு, காரிலிருந்து ஏதோ துர்நாற்றம் வீசியதை தொடர்ந்து பானெட்டை திறக்கையில் அவரது அண்ணன் சடலமாக இருப்பதை கண்டு போலீசிடம் தகவல் அளித்துள்ளார்.

காரில் இறந்து கிடந்தவர் வெளிநாட்டுப் பிரஜை எனவும் , தனது முதலாளியிடம் சம்பளத்தைப் பெறுவதற்காக வெளியே சென்றார் எனவும் நம்பப்படுகிறது.

 Tags
abang dalam bonet kereta

adik terkejut

jumpa mayat

Terhidu bau busuk


50 ஆயிரம் ஆண்டுகளுக்கு ஒரு முறை தோற்றும் பச்சை வால் நட்சத்திரத்தை நாளை காணலாம்

லண்டன் , ஜன 31 –
50 ஆயிரம் ஆண்டுகளுக்கு ஒரு முறை பூமியை கடந்து செல்லும் பச்சை நிற வால் நட்சத்திரத்தை உலக மக்கள் நாளை காணலாம்.

சூரிய குடும்பத்தின் வெளிப்புற பகுதியிலிருந்து தோன்றும் அந்த வால் நட்சத்திரம் ZTF என அழைக்கப்படுகிறது.

வாழ்நாளில் ஒருமுறை மட்டுமே காணும் வாய்ப்பு கிட்டும் அரிதான அந்த வால் நட்சத்திரம் நாளை பூமிக்கு மிக அருகில் நான்கு கோடியே 50 லட்சம் கிலோமீட்டர் தூரத்தில் கடந்து செல்லும் என கூறப்படுகிறது.

Ice கட்டிகளால் ஆன அந்த வால் நட்சத்திரம் ஒரு முறை சூரியனை சுற்றி வர 50 ஆயிரம் ஆண்டுகள் பிடிக்குமாம். அதனால் ஆகக் கடைசியாக கற்காலத்தில் அது பூமியை கடந்து சென்றிருக்கலாம் என நம்பப்படுகிறது.

 Tags
The green comet is expected

to be seen

tomorrow


இளமை திரும்பி வசீகரிக்கும் அழகுடன் புதிய தோற்றத்தில் நடிகர் மாதவன் !

சென்னை , பிப் 28 – நடிகர் மாதவன் வெளியிட்டிருக்கும் அவரது அண்மைய அசத்தலான புகைப்படம், அவரது ரசிகர்கள் குறிப்பாக பெண்களின் மனதை கொள்ளைக் கொண்டிருக்கின்றது.

52 வயதாகியிருந்தாலும், ‘சாக்லெட் பாய்’ மாதவனின் அழகு சற்றும் குறையவில்லை; அழகு கூடி இளமை திரும்பியிருப்பதாக, மாதவனின் புதிய புகைப்படம் குறித்து , ரசிகர்கள் கருத்துகளைப் பதிவிட்டு வருகின்றனர்.

புதிய படத்துக்கான தமது தோற்றம் இதுவென குறிப்பிட்டு மாதவன் தனது அண்மைய புகைப்படத்தை வெளியிட்டிருக்கும் நிலையில், அந்த தோற்றத்தை வைத்து புதிய படத்தில் அவரது கதாபாத்திரம் குறித்து சிலர் கணிக்கவும் தொடங்கி இருக்கின்றனர்.

மீசையை நேர்த்தியாக்கி, முடியை கட்டையாக வெட்டி இளமையை கூட்டியிருக்கும் மாதவன், அடுத்த படத்தில் போலீசாக நடிக்கக் கூடுமென சிலர் கூறியிருகின்றனர் .

இதனிடையே, பலரும் ‘Maddy’- யின் வசீகரிக்கும் அழகில் மயங்கியிருக்கும் நிலையில், ரசிகர் ஒருவர், தனது மனைவி மாதவனின் புகைப்படத்தையே பார்த்து கொண்டிருப்பதால், அந்த புகைப்படத்தை தயவு செய்து அகற்றிவிடுமாறு கோரிக்கை விடுத்துள்ளார்.

 Tags
After Viral Shower Selfie

Go Weak In Their Knees Again

Is Making Women

R Madhavan's New Look


சமூக ஊடகத்தில்  like and Share   பகுதி நேர  வேலை வாய்ப்பு  விளம்பரத்தை நம்பி  110,000 ரிங்கிட்டை குடும்ப மாது   இழந்தார்

குவாந்தான், ஜூன் 4- சமூக ஊடகம் வாயிலாக பகுதி நேரமாக வேலை வாய்ப்பு வழங்கப்படுவதாக கூறிய இணைய மோசடிக் கும்பலின் வார்த்தையை நம்பி குடும்ப மாது ஒருவர் 110,556 வெள்ளியை இழந்துள்ளார்.

கடந்த மே மாதம் 30ஆம் தேதி டெலிகிராம் செயலி வாயிலாக அனுப்பப்பட்ட இணைப்பு ஒன்றில் லைக் பட்டனை அழுத்தி யூடியூப் காணொளியை பகிரும்படி அந்த 36 வயது குடும்ப மாது கேட்டுக் கொள்ளப்பட்டதாக பகாங் மாநில போலீஸ் தலைவர் டத்தோ யாஹ்யா ஓத்மான் கூறினார்.

எட்டு பணிகளை மேற்கொள்ள 15 முதல் 20 விழுக்காடு வரை கமிஷன் தொகை வழங்கப்படும் என்றும் எனினும், அதற்கு முன்னதாக காணொளி இணைப்பைப் பெறுவதற்கு முன்கூட்டியே கட்டணம் செலுத்த வேண்டும் என்றும் அப்பெண்ணிடம் கூறப்பட்டுள்ளது என்று அவர் சொன்னார்.

கவர்ச்சிகரமான கமிஷன் தொகை கிடைக்கும் என்ற ஆசை வார்த்தையில் கவரப்பட்ட அந்தப் பெண் தனது சேமிப்பில் இருந்த பணத்துடன் நண்பர்களிடமிருந்து கடன் வாங்கி அந்த மோசடிக் கும்பலிடம் ஒப்படைத்துள்ளார் என்று அறிக்கை ஒனறில் அவர் குறிப்பிட்டார்.

அந்த சந்தேகப் பேர்வழி வழங்கிய ஐந்து வங்கிக் கணக்குகளில் 21 முறை இணையம் வாயிலாக பணத்தை அனுப்பியுள்ளார். அதன் பின்னரே தாம் ஏமாற்றப்பட்டதை உணர்ந்த அம்மாது குவாந்தான் மாவட்ட போலீஸ் நிலையத்தில் இது குறித்து புகார் செய்தார் என டத்தோ யாஹ்யா தெரிவித்தார்.

இணையத்தில் வெளியாகும் வேலை வாய்ப்புகளை குறிப்பாக அதிக லாபம் மற்றும் எளிதான வேலை என்ற வார்த்தைகளை நம்பி ஏமாற வேண்டாம் என பொது மக்களை அவர் கேட்டுக் கொண்டார்.

 Tags
housewife

liking and sharing

loses RM 110556

Tricked into


டிக் டாக் செயலியின்   ByteDance நிறுவனம்  நூற்றுக்கணக்கான ஆட்களை வேலை நிறுத்தம் செய்தது

பெய்ஜிங், ஜன 4 – டிக் டாக் செயலியின் நிறுவனமான சீனாவின் ByteDance நிறுவனம் , 2022 இறுதிவாக்கில் நூற்றுக்கணக்கான ஊழியர்களை பணி நிறுத்தம் செய்திருக்கின்றது.

இவ்வேளையில், ByteDance நிறுவனத்தின் ஆட்பலத்தைக் காட்டிலும், அந்த தொழிலாளர் ஆட்குறைப்பு நடவடிக்கை சிறு அளவிலான விழுக்காட்டையே உட்படுத்தியிருப்பதாக அந்நாட்டு ஊடகம் கூறியிருக்கிறது.

 Tags
ByteDance

china

cuts

Hundreds

jobs

SCMP

TikTok-owner


PKR -ரில் இணைய கைரிக்கு அழைப்பா ? இன்னும்  முடிவாகவில்லை –  ரபிசி

கோலாலம்பூர், ஜன 28 – அம்னோவிலிருந்து நீக்கப்பட்ட முன்னாள் சுகாதார அமைச்சரான கைரி ஜமாலுடினுக்கு, PKR கட்சியில் இணைய அழைப்பு விடுப்பதா இல்லையா என்பது தொடர்பில் , கட்சியின் தலைமைத்துவம் தான் முடிவு செய்யுமென , அக்கட்சியின் துணைத் தலைவர் Rafizi Ramli கூறியிருக்கிறார்.

அந்த விவகாரம் குறித்து இன்னும் எழுப்பப்படவில்லை. ஆனால் அது குறித்து முடிவு செய்வது தனது ஒருவரின் முடிவல்ல என அவர் குறிப்பிட்டார்.

இவ்வேளையில், அந்த முன்னாள் ரெம்பாவ் நாடாளுமன்ற உறுப்பினரின் அடுத்த கட்ட நடவடிக்கைகளை PKR கட்சி தொடர்ந்து கண்காணித்து வருமென ரபிசி கூறினார்.

 Tags
KJ into party

on whether to admit

PKR to decide


1MDB வழக்கு ; நீதிபதி செக்வேராவை விலக்குவதில் நஜிப் தோல்வி

1MDB நிறுவனத்திற்கு சொந்தமான 230 கோடி ரிங்கிட் கையாடல் வழக்கு விசாரணையிலிருந்து, நீதிபதி டத்தோ கொலின் லாரன்ஸ் செக்வேராவைத் (Datuk Collin Lawrence Sequerah) தவிர்க்கும் முயற்சியில் டத்தோ ஸ்ரீ நஜிப் ரசாக் தோல்வியடைந்தார்.

1MDB முன்னாள் பொது ஆலோசகர் ஜாஸ்மின் லூ ஐ சுவான், செக்வேராவுடன் Messrs Zain & Co வழக்கறிஞர் அலுவலகத்தில் ஒன்றாக பணிப்புரிந்தவர் என்ற அடிப்படையில், அவர் இவ்வழக்கிலிருந்து விலக வேண்டுமென நஜிப் செய்திருந்த விண்ணப்பத்தை, உயர்நீதிமன்ற நீதிபதியாக வழக்கை செவிமடுக்கும் மேல்முறையீட்டு நீதிமன்ற நீதிபதி செக்வேரா தள்ளுபடி செய்தார்.

2008-ஆம் ஆண்டு லூ சட்ட நிறுவனத்திலிருந்து வெளியேறியதிலிருந்து, தங்களுக்குள் தொழில் ரீதியாகவோ அல்லது தனிப்பட்ட அடிப்படையிலோ எந்த தொடர்பும் இல்லை என

செக்வேரா தனது தீர்ப்பில் குறிப்பிட்டுள்ளார்.

அதனால், தாம் இந்த வழக்கை செவிமடுத்தால் பாராபட்சமாக நடந்து கொள்ள வாய்ப்பிருப்பதாக கூறப்படுவதை ஏற்றுக் கொள்ள முடியாது என அவர் சொன்னார்.

தெளிவான தொடர்போ ஆதாரமோ இருந்தால் மட்டுமே, வழக்கை செவிமடுப்பதிலிருந்து தாம் வெளியேற வேண்டிய கட்டாயம் ஏற்படும் எனவும் செக்வேரா தெளிவுப்படுத்தினார்.

முன்னதாக, பத்து அல்லது 15 ஆண்டுகளுக்கு முன் வழக்கறிஞராக தாம் பணியாற்றிய போது, லூ தனது சக பணியாளர் என செக்வேரா குறிப்பிட்டதை தொடர்ந்து, அவர் நஜிப்பின் 1MDB வழக்கு விசாரணையிலிருந்து விலக வேண்டுமென அவரது வழக்கறிஞர் டான் ஸ்ரீ முஹமட் சாப்பி அப்துல்லா ஆகஸ்ட்டு 14-ஆம் தேதி விண்ணப்பம் செய்திருந்தார் என்பது குறிப்பிடத்தக்கது.

 Tags
1MDB trial:

Judge Sequerah

Najib fails

to recuse


ஆசிய விளையாட்டுப் போட்டியிலிருந்து மலேசிய சைக்கிளோட்ட வீரர் அஸிசுல்ஹஸ்னி விலகினார்

கோலாலம்பூர், செப் 21 – மலேசிய சைக்கிளோட்ட வீரரான அஸிசுல்ஹஸ்னி அவாங் சீனாவின் ஹங்சவில் நடைபெறும் சைக்கிளோட்டப் போட்டியிலிருந்து விலகிக் கொண்டார். பயிற்சியின்போது கீழே விழுந்ததால் ஏற்பட்ட காயத்தின் காரணமாக போட்டியிலிருந்து விலகுவதாக அவர் அறிவித்தார். தமது உடலின் இடதுபுற பகுதியில் குறிப்பாக இடது கை மற்றும் இடுப்பில் காயம் அடைந்ததாக அவர் தெரிவித்தார்.

 Tags
Azizulhasni

confirms withdrawal

due to injuries

from Asian Games


பணியாளரை முகத்தில் குத்தி காயப்படுத்திய பின், ‘செல்பி’ எடுத்துக் கொண்ட ஆடவர்கள்; போலீஸ் வலைவீச்சு

சிலாங்கூர், காஜாங்கிலுள்ள, பல்நோக்கு கடையின் பணியாளர் ஒருவர், மது போதையில் இருந்த இரு ஆடவர்களால் தாக்கப்பட்டதில், முகத்தில் காயத்திற்கு இலக்கானார்.

கடையில் புகுந்து குடையை எடுத்துச் செல்ல முயன்ற அவர்களை, SPM தேர்வெழுதிய பின்னர் அந்த கடையில் வேலை செய்து வரும் 17 வயது இளைஞர் தடுக்க முயன்ற போது தாக்குதலுக்கு இலக்கானதாக கூறப்படுகிறது.

எனினும், அதில் ஆச்சரியம் என்னவென்றால், தங்களால் தாக்கப்பட்ட பணியாளருடன் அவர்கள் செல்பி எடுத்துக் கொண்டது தான்.

தற்சமயம், தாக்குதலுக்கு இலக்கான அந்த இளைஞன் காஜாங் மருத்துவமனையில் சிகிச்சைக்காக அனுமதிக்கப்பட்டுள்ளதை, அவரது தந்தை உறுதிப்படுத்தினார்.

இந்நிலையில், அச்சம்பவம் தொடர்பில், புகார் செய்யப்பட்டுள்ளதை உறுதிப்படுத்திய போலீசார், அந்த இரு ஆடவர்களையும் அடையாளம் காணும் நடவடிக்கைகளை முடுக்கி விட்டுள்ளனர்.

 Tags
Ajak swafoto lepas tumbuk.. tunggulah polis datang kutip


மனித வள அமைச்சின் மக்கள் குறைகளை  கேட்டறியும் நிகழ்வு நாளை   நடைபெறும்

புத்ரா ஜெயா மே 16- மனித வள அமைச்சின் ஏற்பாட்டில் மக்கள் குறைகளை கேட்டறியும் சந்திப்பு நிகழ்வு நாளை மே 18 ஆம் தேதி வியாழக்கிழமை Lower Ground West Wing, IOI City Mall Putrajaya மண்டபத்தில் நடைபெறுகிறது.

காலை 11 00 மணி முதல் மாலை 6 00 மணிவரை நடைபெறும் இந்த சந்திப்பில் பொதுமக்கள் கலந்து கொண்டு தங்களது பிரச்சனைகளை மனித வள அமைச்சர் வி. சிவகுமாரிடம் தெரிவிக்கும்படி கேட்டுக் கொள்ளப்படுகின்றனர் .

 Tags
Hearing event Tomorrow

Human Resources

Ministry of

People's grievances

will take place


உளவு பார்த்ததன் தொடர்பில் நோர்வேயில் மலேசிய மாணவர் கைது

கோலாலம்பூர், செப் 12 – நோர்வேயில் (Norway ) உளவு பார்த்தாக கூறப்பட்ட மலேசிய மாணவர் ஒருவர் கைது செய்யப்பட்டார். பல்வேறு தொழிற்நுட்ப சாதனங்களைப் பயன்படுத்தி சட்டவிரோதமாக ஒட்டுக் கேட்டதற்காகவும் 25 வயதுடைய அந்த மாணவர் தடுத்து வைக்கப்பட்டுள்ளார். பிரதமர் அலுவலகம், தற்காப்பு அமைச்சு மற்றும் ஒஸ்லோவிலுள்ள இதர அரசாங்க அலுவலகங்களில் அந்த நபர் உளவு பார்த்ததாக நோர்வோ போலீஸ் உளவு நிறுவனம் குற்றஞ்சாட்டியதாக அந்நாட்டின் ஊடகம் செய்தி வெளியிட்டது. செப்டம்பர் 8 ஆம் தேதி வெள்ளிக்கிழமையன்று கைது செய்யப்பட்ட அந்த ஆடவர் ஞாயிற்றுக்கிழமை செப்டம்பர் 10ஆம் தேதி நீதிமன்றத்தில் குற்றச்சாட்டப்பட்டார் என நோர்வே உளவு நிறுவன போலீஸ் அந்நாட்டின் ஒளிபரப்பு நிலையத்திற்கு தெரிவித்துள்ளது. அந்த ஆடவரின் அடையாளங்கள் வெளியிடப்படவில்லை. தொடக்கக்கட்ட போலீஸ் விசாரணையின்போது அவர் குற்றச்சாட்டை மறுத்தார்.

அதோடு அந்த நபர் எந்த நாட்டிற்காக உளவு பார்த்தார் என்பதை நோர்வே அதிகாரிகள் தெரிவிக்கவில்லை. சட்டவிரோத அடையாள உளவு தொழிற்நுட்ப சாதனத்தை அவர் பயன்படுத்தயதாக குற்றஞ்சாட்டப்பட்டார் என அரசாங்க வழக்கறிஞர் ஃப்ரெட்ரிக் ப்ளோம் தெரிவித்தார். அந்த நபரிடம் பல மின்னியல் சாதனங்கள் பறிமுதல் செய்யப்பட்டன, பல புள்ளி விவரங்களைக் கொண்ட அந்த சாதனங்களை நோர்வே உளவுப் பிரிவு போலீசார் விசாரணை செய்து வருகின்றனர்.

 Tags
alleged espionage

Malaysian student in Norway detained


மேற்கு இந்தோனேசியாவில்  6.0 magnitude அளவிலான  பலமான நிலடுக்கம்

ஜகார்த்தா, ஜன 16 – இன்று காலை இந்தோனேசியா , ஆச்சேவில் , கடலுக்கடியில் 6 magnitude அளவிலான சக்தி வாய்ந்த நிலநடுக்கம் உலுக்கியது.

அந்த நிலநடுக்கத்தைத் தொடர்ந்து சுனாமி எச்சரிக்கை விடுக்கப்படாத நிலையில், பாதிப்புகள் குறித்த தகவல்கள் உடனடியாக தெரிய வரவில்லை.

கடந்தாண்டு நவம்பரில் அந்நாட்டில் மேற்கு ஜாவாவில் ஏற்பட்ட 5. 6 magnitude அளவிலான நிலநடுக்கத்தில் குறைந்தது 331 பேர் கொல்லப்பட்டனர் என்பது குறிப்பிடத்தக்கது.

 Tags
earthquake. shakes. western Indonesia

Magnitude

Strong 6. 0


பூமியை அதீத வெப்பம் தாக்கத் தொடங்கியுள்ளது ; கடந்த செவ்வாய்கிழமை அதிக வெப்பமான நாளாக பதிவு

லாஸ் ஏஞ்சல்ஸ், ஜூலை 6 – இந்த வாரம் நெடுகிலும், உலகில் இதுவரை பதிவுச் செய்யப்படாத அதீத வெப்பநிலை பதிவுச் செய்யப்படுமென, NCEP – அமெரிக்க தேசிய சுற்றுச்சூழல் முன்கணிப்பு மையத்தின் தரவுகள் குறிப்பிடுகின்றன.

1979-ஆம் ஆண்டுக்கு பின், உலகில் அதீத வெப்பம் பதிவான நாளாக கடந்த செவ்வாய்கிழமை திகழ்கிறது. அன்றைய நாள் உலகின் சராசரி வெப்பநிலை 62.92 டிகிரி பாரன்ஹீட் அல்லது 17.18 பாகை செல்சியசை எட்டியதாக, Xinhua நிறுவனம் செய்தி வெளியிட்டுள்ளது.

புவி வெப்பமடைதல், எல் நினோ உட்பட வடக்கு அரைக்கோளத்தில் கோடைக்காலம் தொடாங்கியுள்ளதும் அந்த அதீத வெப்பநிலைக்கு காரணம் என நிபுணர்கள் கூறுகின்றனர்.

உள்நாட்டு நேரப்படி, புதன்கிழமை வரையில், அமெரிக்காவின் தெற்கு, மேற்கு மற்றும் மத்திய மேற்குப் பகுதிகளில் கடுமையான வெப்பம் பதிவானதாக கூறப்படுகிறது.

அதனால், சம்பந்தப்பட்ட பகுதிகளில் வசிக்கும் நான்கு கோடியே 66 லட்சம் பேர் அல்லது அமெரிக்காவின் மொத்த மக்கட் தொகையில், 14 விழுக்காட்டினர் பாதிக்கப்படுவார்கள் என கூறப்படுகிறது.

 Tags
Bumi dilanda

suhu paling panas


Planetrade    முதலீட்டுத்  திட்டத்தில்  ரி.ம 17.5 மில்லியன் இழப்பு  90 போலீஸ் புகார்கள் செய்யப்பட்டன

கோலாலம்பூர், ஏப் 6 – Planetrade முதலீட்டுத் திட்டம் தொடர்பில் 92 போலீஸ் புகார்கள் செய்யப்பட்டுள்ளன. இரண்டு ஆண்டுகளுக்கு முன் அத்திட்டத்தினால் 17 .5 மில்லியன் ரிங்கிட் இழப்பு ஏற்பட்டுள்ளதாக போலீஸ் படையின் செயலாளர் துணை கமிஷனர் டத்தோ Noorsiah Mohd Saaduddin தெரிவித்தார். அந்த முதலீட்டுத் திட்டத்தில் தொடர்பு கொண்டிருந்த மூன்று ஆடவர்கள் மற்றும் ஆறு பெண்கள் கடந்த ஆண்டு கைது செய்யப்படதாகவும் அவர் கூறினார். கைது செய்யப்பட்டவர்களில் அந்த முதலீட்டுத் திட்டத்தின் முதுகெலும்பாக கருதப்பட்ட சந்தேகப் பேர்வழி மீது குற்றவியல் சட்டத்தின் 420ஆவது விதி மற்றும் 2013ஆம் ஆண்டின் நிதிச் சேவைகள் சட்டத்தின் 137 ஆவது விதியின் கீழ் குற்றஞ்சாட்டப்பட்டதாக அவர் தெரிவித்தார்.

 Tags
Cops: RM 17.5 Mil

investment scham

lost to Planetrade

over 90

reports lodged


திருமணத்தில் மனைவியுடன் நடனம் ஆடிய சொந்த சகோதரர்களை கொன்ற ஆடவன் கைது

இந்தியா, சத்தீஸ்கரில், திருமண நிகழ்ச்சியின் போது, மதுபோதையில் இருந்த ஆடவன் ஒருவன், தனது மனைவியுடன் நடனம் ஆடிய இரு இளைய சகோதர்களை வெட்டிக் கொன்ற சம்பவம் பெரும் பரபரப்பை ஏற்படுத்தியுள்ளது.

அச்சம்பவத்தில், படுகாயமடைந்த சம்பந்தப்பட்ட ஆடவனின் மூத்த சகோதரரரும், மைத்துனரும் கவலைக்கிடமான நிலையில் மருத்துவமனையில் அனுமதிக்கப்பட்டுள்ளனர்.

தனது மனைவி இதர ஆண்களுடன் நடனம் ஆடுவதை கண்டு சினமடைந்த அவ்வாடவன், கூரிய ஆயுதத்தால் மனைவியை தாக்க முற்பட்டுள்ளான்.

எனினும், அதனை தடுக்க முயன்ற அவனது இரு இளைய சகோதரர்கள் பலியானதாக கூறப்படுகிறது.

அச்சம்பவத்தை அடுத்து, சம்பந்தப்பட்ட ஆடவன் உடனடியாக கைது செய்யப்பட்டு விசாரணைக்காக தடுத்து வைக்கப்பட்டுள்ளான்.

 Tags
brothers after seeing

Chhattisgarh man kills

them at wedding

wife dancing with


Elmina  விமான  விபத்தில்  மரணம்  அடைந்த  10 பேரின்  உடல்  அடையாளம்  காணப்பட்டது

கிள்ளான், ஆக 21 – ஷா அலாமில் ,Elimina வில் விமான விபத்தில் உயிரிழந்த 10 பேரின் உடல்கள் அடையாளம் காணப்பட்டதாக சிலாங்கூர் போலீஸ் தலைவர் டத்தோ Hussein Omar Khan தெரிவித்திருக்கிறார். அனைத்து 10 பேரின் உடல்களும் அடையாளம் காணப்பட்டு விட்டன. அவர்களில் ஒருவரின் உடல் அவரது குடும்பத்தாரிடம் நேற்று ஒப்படைக்கப்பட்டது. எஞ்சிய 9 சடலங்கள் அவர்களது குடும்ப உறுப்பினர்களிடம் இன்று 9 மணியிலிருந்து கட்டம் கட்டமாக ஒப்படைப்பதற்காக ஏற்பாடுகள் செய்யப்பட்டுள்ளதாக இன்று காலையில் கிள்ளான் Tengku Ampuan Rahimah மருத்துவமனையின் சவக்கிடங்கில் செய்தியாளர்களிடம் பேசியேபோது Hussein தெரிவித்தார்.

கை ரேகை உட்பட பல்வேறு உடற்கூறு தொழிற்நுட்பங்கள் மூலம் மரணம் அடைந்தவர்களின் உடல்கள் அடையாளம் காணப்பட்டதாக அவர் கூறினார். இதனிடையே வியாழக்கிழைமை நிகழ்ந்த அந்த விமான விபத்து குறித்து விசாரணை நடத்திவரும் போலீசார் பல்வேறு Dashcam உரிமையாளர்களிடம் வாக்குமூலம் பதிவு செய்திருப்பதாக உசேய்ன் கூறினார். அந்த விமானத்தில் இருந்த 8 பேருடன் சாலையில் மோட்டார் சைக்கிள் ஓட்டிச் சென்ற ஆடவர் மற்றும் வாடகை கார் ஓட்டுனரும் மாண்டனர்.

 Tags
All ten victims idetified

Elmina crash:

says

Selangor police Chief


பேரங்காடியில் திருட்டு  நடந்ததே தவிர கடத்தல் அல்ல  காணொளி  வெளியிட்ட நபரை போலீஸ்  தேடுகின்றனர்

கோலாலம்பூர், மே 16 – ரவாங் புக்கிட் செந்தோசாவிலுள்ள Lotus பேரங்காடியில் கடத்தல் சம்பவம் நிகழ்ந்ததாக நேற்று காலை முதல் சமூக வலைத்தளங்களில் இரண்டு காணொளிகள் வெளியானது தொடர்பில் போலீசார் விசாரணையை தொடங்கியுள்ளனர். உண்மையில் அந்த பேரங்காடியில் 33 வயது சந்தேகப் பேர்வழி ஒருவர் திருட்டு நடவடிக்கையில் ஈடுபட்டதன் தொடர்பில் பொதுமக்களால் கைது செய்யப்பட்டதாக உலு சிலாங்கூர் மாவட்ட போலீஸ் தலைவர் Ahmad Faizal Tahrim தெரிவித்தார். ஆனால் அந்த பேரங்காடியில் கடந்ததல் நடந்ததாக காணொளியை வெளியிட்ட நபரை தேடி வருவதோடு 1998 ஆம் ஆண்டின் தொடர்பு மற்றும் பல்லூடக சட்டத்தின் 233 ஆவது விதியின் கீழ் அந்த நபருக்கு எதிராக விசாரணை தொடங்கப்பட்டுள்ளதாகவும் அவர் கூறினார். அதே வேளையில் அந்த பேரங்காடியில் நிகழ்ந்த திருட்டுச் சம்பவம் தொடர்பில் அதன் ஊழியர் ஒருவர் நேற்று நண்பகல் மணி 1.07 அளவில் போலீசில் புகார் செய்திருப்பதாக Ahmad Faizal வெளியிட்ட அறிக்கையில் தெரிவித்தார்.

 Tags
A case of theft

in a supermarket

not kidnapping

the police said


கெடாவில்  தே.மு ஆதரவு அலை வீசுகிறது மாட்ஷிர் தகவல்

அலோஸ்டார், ஆக 4 – கெடா மாநிலத்தில் தேசிய முன்னணணி அலை வீசுகிறது. இதற்கு முன் பாஸ் கட்சியின் கோட்டையாக இருந்த பகுதிகளில் இப்போது நுழைவதற்கான வாய்ப்பு ஏற்பட்டுள்ளதாக கெடா தேசிய முன்னணி தலைவர் Mahdzir Khlid ( மாட்ஷீர் காலிட்) _ தெரிவித்திருக்கிறார். இப்போது பல தொகுதிகளில் நட்புறவு மனப்போக்கு தென்படுகிறது. வாக்களிப்பு தினத்தில் இவை வாக்குகளாக மாறும் என அவர் நம்பிக்கை தெரிவித்தார். பெரிக்காத்தான் நேசனல் கடுமையாக குறைகூறி வந்தாலும் மக்கள் தேசிய முன்னணி தலைமையிலான மாநில அரசாங்கம் வரவேண்டும் என விரும்புகின்றனர். தேசிய முன்னணி போட்டியிடும் அனைத்து 15 தொகுதிகளிலும் ஆதரவு அலை வீசத் தொடங்கியுள்தாக மாட்ஷீர் கூறினார்.

 Tags
: Tide in kedah

says Mahdzir

state polls

turning in Barisan favour


லோரியின்  பின்னால்  மோட்டார் சைக்கிள் மோதியது ; மாணவர் மரணம்

சுங்கைப் பட்டாணி, மார்ச் 30 – வடக்கு – தெற்கு நெடுஞ்சாலையில் 103. 4-ஆவது கிலோமீட்டரில் லோரியின் பின்னால் மோட்டார் சைக்கிள் ஒன்று மோதியதில் அதனை ஓட்டிச்சென்ற உயர் தொழிற்நுட்ப பயிற்சி மையத்தின் மாணவர் மாண்டார்.

தலையில் கடுமையாக காயம் அடைந்த 22 வயதுடைய அந்த மாணவர் விபத்து நிகழ்ந்த இடத்திலேயே மரணம் அடைந்ததாக கோலா மூடா மாவட்ட போலீஸ் தலைவர் துணை கமிஷனர் Zaidy Che Hassan தெரிவித்தார். அவசர வழிதடத்தில் சென்ற அந்த மோட்டார் சைக்கிள் கட்டுப்பாட்டை இழந்து லோரியில் மோதியதாக அவர் கூறினார்.

 Tags
back of a lorry

Claimant's death

crashed into the

when a motorcycle


மாறி மாறி கற்பழித்த கொடூரம் ; மைதுனரும் பலாத்காரம் செய்திருக்கலாம் என சந்தேகிக்கப்படுகிறது

கோலாலம்பூர், செப்டம்பர் 12 – கடந்த மாதம் வீடொன்றில் கற்பழிக்கப்பட்ட பெண்ணை, அவரது மைத்துனரும் பலாத்காரம் செய்திருக்கலாம் என சந்தேகிக்கப்படுகிறது.

அந்த 29 வயது சந்தேக நபர், 27 வயது சொந்த மைதுனியைக் கற்பழித்ததாக நம்பப்படுவதாக, வங்சா மாஜு போலீஸ் தலைவர் சுப்ரிடெண்டன் அசாரி அபு சாமா தெரிவித்தார்.

அதனால், அவனுக்கு எதிராக குற்றவியல் சட்டத்தின், 376 மற்றும் 34 பிரிவுகளின் கீழ் குற்றம்சாட்டப்படவுள்ளதாக அசாரி சொன்னார்.

அதே சமயம், அந்த கற்பழிப்புச் சம்பவத்தில் சம்பந்தப்பட்ட இதர நால்வருக்கு எதிராக குற்றம்சாட்ட, அரசாங்க வழக்கறிஞர் அலுவலகத்திடமிருந்து ஒப்புதல் பெறப்பட்டுள்ளதையும் அசாரி சுட்டிக் காட்டினார்.

ஆகஸ்ட்டு 30-ஆம் தேதி, அதிகாலை மணி 3.30 வாக்கில், தனது கைகள் கட்டப்பட்டு, வாயில் வில்லை ஒட்டப்பட்ட நிலையில் தூக்கத்திலிருந்து விழித்து எழுந்த பெண், மூவர் தம்மை மாறி மாறி கற்பழித்தை உணர்ந்ததாக, ஊடகங்களில் செய்தி வெளியிடப்பட்டிருந்தது குறிப்பிடத்தக்கது.

 Tags
Abang ipar turut dipercayai

perkosa mangsa

Rogol bergilir-gilir


குழந்தை அழுததற்காக  அடித்து காயப்படுத்திய பெண்ணுக்கு 1, 600 ரிங்கிட் அபராதம்

மூவார் , ஜூலை 13 – மூவார் , ஜாலான் மொஹமடியாவில் அமைந்துள்ள குழந்தைகள் பராமரிக்கும் இல்லத்தில், ஜூலை 4-ஆம் தேதி நண்பகல் 1 மணியளவில் 18 மாத குழந்தையை அடித்து காயப்படுத்திய குற்றத்திற்காக அப்பெண்ணுக்கு நீதிமன்றம் 1, 600 ரிங்கிட் அபராதத்தை இன்று வழங்கியது.

54 வயதுடைய ஓங் பீ கியான் (Ong Bee Kian) எனும் அப்பெண் அக்குழந்தை அழுது கொண்டிருந்ததை பொறுத்து கொள்ள முடியாமல் அடித்து காயப்படுத்தியதாக நீதிமன்றத்தில் ஒப்பு கொண்டார்.

பாதிக்கப்பட்ட அக்குழந்தையின் தாயார் இரண்டு நாட்களுக்கு முன்பு பராமரிப்பு நிலையத்திற்கு அனுப்பப்பட்ட தனது மகனின் கன்னங்கள் , தொடைகள் மற்றும் 2 கால்களிலும் காயம் ஏற்பட்டிருப்பதை கண்டு போலீசிடம் புகார் அளித்துள்ளார்.

ஓங் பீ கியான் தரப்பு வழங்கறிஞர் கல்லூரியில் பயிலும் அவரது பிள்ளையை பார்த்து கொள்ளும் தேவை இவருக்கு இருப்பதாக கூறி தண்டனையை குறைக்கும்படி கேட்டு கொண்டதை அடுத்து நீதிமன்றம் அவரை அபராத தொகையை செலுத்தும்படி உத்தரவிட்டுள்ளது.

 Tags
didenda RM1600

hingga lebam

pengasuh

Pukul bayi


இன துவேசத்தை  தூண்டியதாக  பாஸ் எம்.பி மீது போலீசில் புகார்

கோலாலம்பூர், ஜன 21 – மலாய்க்காரர் அல்லாதவர்களை சமூக வலைத்தளங்களில் சிறுமைப்படுத்தியதற்காக பாஸ் கட்சியின் Permatang Pauh நாடாளுமன்ற உறுப்பினர் Fawwaz Mohamad Jan – னுக்கு எதிராக பக்காத்தான் ஹராப்பான் Bukit Bendera நாடாளுமன்ற உறுப்பினர் Syerleena Abdul Rashid போலீசில் புகார் செய்துள்ளார். சமூக வளைத்தளத்தில் பதிவேற்றம் செய்யப்பட்ட இனத் துவேசம் தொடர்பான அம்சங்கள் அழிக்கப்பட்டு விட்டபோதிலும் இதுபோன்ற அறிக்கைகள் இந்நாட்டில் இனங்களுக்கிடையே ஒற்றுமையை பாதிக்கும் என அவர் தெரிவித்தார்.

அரசியல் நலனுக்காக தனது ஆதரவாளர்களிடம் வெறுப்புணர்வை தூண்டுவதற்காக தனக்கு சொந்தமான சமூக வலைத்தளத்தை Fawwaz ஆயுதமாக பயன்படுத்திவருவதாக Syerleena வெளியிட்ட அறிக்கையில் தெரிவித்துள்ளார். விரைவில் மாநில தேர்தல் நடைபெறவிருப்பதால் இனங்களுக்கிடையே நெருக்கடியை ஏற்படுத்தும் முயற்சியில் அவர் ஈடுபட்டு வருவதாகவும் அவர் இப்படி செய்வது இதுவொன்றும் முதல் முறை அல்ல என்றும் Syerleena சுட்டிக்காட்டினார்.

 Tags
against

Member

parliament

police report

racial incitement


12 ஆவது மலேசியத்திட்ட மத்திய கால மறுஆய்வு இன்று நாடாளுமன்றத்தில்  சமர்ப்பிக்கப்படும்

கோலாலம்பூர், செப் 11 – 12 ஆவது மலேசிய திட்டத்தின் மத்திய கால மறு ஆய்வு அறிக்கையை இன்று நடைபெறும் நாடாளுமன்ற சிறப்புக் கூட்டத்தில் பிரதமர் டத்தோஸ்ரீ அன்வார் இப்ராஹிம் சமர்ப்பிப்பார். இன்று காலை 10 மணியளவில் பிரதமர் இந்த அறிக்கையைச் சமப்பிப்பார். இதன் காரணத்தினால் நாடாளுமன்றத்தின் பிற்பகல் கூட்டம் இன்று இருக்காது . நாளை செவ்வாக்கிழமை தொடங்கும் இது தொடர்பான விவாதம் வியாழக்கிழமை வரை

நடைபெறும். நாடாளுமன்ற உறுப்பினர்கள் எழுப்பிய கேள்விகளுக்கு அடுத்த வாரம் திங்கட்கிழமையும் செவ்வாக்கிழமையும் அமைச்சர்கள் பதில் வழங்குவார்கள் என தெரிவிக்கப்பட்டுள்ளது. நாடாளுமன்றத்தின் இந்த சிறப்புக் கூட்டம் மலேசிய நாடாளுமன்றத்தின் அதிகாரப்பூர்வ யூடூயுப் சேனல் மற்றும் பல்வேறு தொலைக்காட்சி நிலையங்களிலும் நேரலையாக இடம்பெறும்.

கடந்த ஆண்டு நவம்பர் மாதம் 15ஆவது பொதுத் தேர்தல் நடைபெற்தைத் தொடர்ந்து ஒற்றுமை அரசாங்கம் அமைக்கப்பட்ட பின் முதல் முறையாக 12 ஆவது மலேசிய திட்டத்தின் மத்திய கால மறு ஆய்வு அறிக்கை நாடாளுமன்றத்தில் சமர்ப்பிக்கப்படுகிறது. 2021 ஆம் ஆண்டு செப்டம்பர் 27ஆம் தேதி 400 பில்லியன் ரிங்கிட் ஒதுக்கீட்டைக் கொண்ட 12 ஆவது மலேசியா திட்டம் சமர்ப்பிக்கப்பட்டது. நாடு முழுமையாக மேம்பாடு அடையும் நோக்கத்தில் 2021 ஆம் ஆண்டு முதல் 2025 ஆம் ஆண்டு வரைக்குமான ஐந்து ஆண்டு காலத்திற்கான அந்த 12 ஆவது மேம்பாட்டுத் திட்டம் கொண்டிருந்தது.

 Tags
12th Malaysia Plan

mid-term review

to be tabled in Parliament

today


எனது மருமகன் நிறுவனத்திற்கு  குத்தகை  வழங்கப்பட்டதா?  முஹிடியன் யாசின் மறுப்பு

கோலாலம்பூர், பிப் 10 – தமது மருமகன் சம்பந்தப்பட்ட IRIS Corpation Berhad நிறுவனம் தேசிய ஒருங்கிணைந்த குடிநுழைவு முறைக்கான குத்தகை வழங்கப்பட்டுள்ளதில் சம்பந்தப்பட்டுள்ளதாக வெளியான தகவலை டான்ஸ்ரீ Myhyiddin Yassin

மறுத்திருக்கிறார். தமது மற்றும் தமது குடும்பத்தினரின் கௌரவத்தை சீர்குலைக்கும் தீய நோக்கத்தோடு இப்படியொரு பொய்ளான குற்றச்சாட்டு ஜோடிக்கப்பட்டுள்ளதாக முன்னாள் பிரதமரருமான முஹடின் யாசின் தெரிவித்துள்ளார்.

 Tags
involvement in contract

linked to

Muhyiddin denies

son -in -law


சிறைக்கு செல்லத் தயார், அபராதம் செலுத்த விரும்பவில்லை ; கூறுகிறார் ஹடி அவாங்

கோலாலம்பூர், செப்டம்பர் 13 – தமக்கு எதிரான தேச நிந்தனை குற்றச்சாட்டுகள் நிரூபிக்கப்பட்டால், அபராதத்தைச் செலுத்துவதற்குப் பதிலாக, சிறைக்குச் செல்ல தாம் தயாராக இருப்பதாக, பாஸ் கட்சி தலைவர், டான் ஸ்ரீ அப்துல் ஹடி அவாங் கூறியுள்ளார்.

மன்னிப்பு வாரியத்தின் அதிகாரம் குறித்து கேள்வி எழுப்பியதால், 1948-ஆம் ஆண்டு தேச நிந்தனை சட்டம், 1998-ஆம் ஆண்டு தொடர்பு பல்லூடக சட்டங்களின் கீழ், ஹடி அவாங் குற்றச்சாட்டுகளை எதிர்நோக்கியுள்ளார்.

அபராதம் செலுத்துவதற்குப் பதிலாக, அந்த பணத்தை பாஸ்தி பராமரிப்பு இல்லத்திற்கு வழங்குவது மேல் என ஹடி அவாங் குறிப்பிட்டுள்ளார்.

மக்களவையில் நடைபெற்ற, 12-வது மலேசியத் திட்டத்தின், அரையாண்டு சீராய்வு மீதான விவாதத்தின் போது ஹடி அவாங் அதனைத் தெரிவித்தார்.

ஹடி அவாங்கிற்கு எதிரான விசாரணை அறிக்கை, தேசிய சட்டத் துறை அலுவலகத்திடம் ஒப்படைக்கப்பட்டு விட்டதாக, தேசிய போலீஸ் படைத் தலைவர் டான் ஸ்ரீ ரஸருடின் ஹுசைன் இதற்கு முன் கூறியிருந்தது குறிப்பிடத்தக்கது.

 Tags
go to jail

hadi awang

pay fine

ready


அலுவலகத்திற்கு பாவாடை அணிய தடையா? ; ரேலா உறுப்பினரை இடைநீக்கம் செய்தது சொக்சோ

பினாங்கிலுள்ள, அரசாங்க அலுவலகத்திற்கு சென்ற பெண் ஒருவரை, அவரது உடையை காரணம் காட்டி உள்ளே செல்ல அனுமதி மறுத்ததாக கூறப்படும் RELA தன்னார்வ உறுப்பினர் ஒருவர் இடை நீக்கம் செய்யப்பட்டுள்ளார்.

பாவாடை அணிந்த அந்த பெண்ணை, அலுவலகத்தில் நுழையாமல் தடுக்குமாறு, சம்பந்தப்பட்ட ரேலா உறுப்பினருக்கு உத்தரவு எதுவும் பிறப்பிக்கப்படவில்லை என, செக்சோ தலைமை நிர்வாகி டாக்டர் முஹமட் அஸ்மான் அஜிஸ் முஹமட் தெரிவித்தார்.

அச்சம்பவம், செக்சோ நிர்வாகத்தின் கவனத்திற்கு அப்பாற்பட்டது என்பதோடு, சம்பந்தப்பட்ட ரேலா உறுப்ப்பினர், தனது அதிகார வரம்பை மீறி நடந்து கொண்டதாகவும் முஹமட் அஸ்மான் சொன்னார்.

அதனால், நேற்று தொடங்கி அச்சம்பவம் தொடர்பான விசாரணை நிறைவடையும் வரையில், சம்பந்தப்பட்ட ரேலா உறுப்பினர் இடைநீக்கம் செய்யப்பட்டுள்ளதை அவர் உறுதிப்படுத்தினார்.

கடந்த புதன்கிழமை, பாவாடை அணிந்திருந்த தனது பெண் ஊழியர் ஒருவருக்கு, அலுவலகத்தில் நுழைய தடைவிதிக்கப்பட்டதாக, கூறியிருந்த அஜித் சிங் ஜெஸ்ஸி எனும் வழக்கறிஞர் ஒருவர், எப்போது தொடங்கி பாதுகாவலருக்கு அதுபோன்ற அதிகாரம் வழங்கப்பட்டது? எனவும் கேள்வி எழுப்பியிருந்தது குறிப்பிடத்தக்கது.

 Tags
on skirt issue

Rela personnel pending probe

Socso suspends


புறப்படுவதற்கு முன் விமானி திடிரென மயங்கி விழுந்து இறந்த சோகம்

நாக்பூர், ஆக 18 – இந்தியா நாக்பூரிலிருந்து பூனே-விற்கு புறப்படவிருந்த இண்டிகோ விமானத்தின் விமானி, புறப்பாடு நுழைவாயிலில் திடிரென மயங்கி விழுந்து மருத்துவமனைக்கு கொண்டுச் சென்றப் பிறகு அவர் இறந்துவிட்டதாக அறிவிக்கப்பட்டது.

இச்சம்பவம் விமான நிலையத்தில் பெரும் பரபரப்பை ஏற்படுத்தியதோடு இண்டிகோ நிறுவன ஊழியர்களிடையே பெரும் சோகத்தை ஏற்படுத்தியுள்ளது.

கடந்த புதன்கிழமை டெல்லியிலிருந்து டோஹாவ்விற்குச் சென்ற காத்தார் ஏர்வேய்ஸ் நிறுவனத்தின் மூத்த விமானி பயணியாக சென்ற போது விமானத்துக்குள்ளேயே திடிரென உடல சுகவீனம் அடைந்து மணமடைந்தார்.

 Tags
declared dead in hospital

Indigo's Nagpur Pune flights pilot collapses at boarding gate


வெளிநாட்டுத் தொழிலாளர்  தருவிப்பை இனி உள்துறை அமைச்சு கவனிக்கும்

கோலாலம்பூர் ஜன 6 – நாட்டில் வெளிநாட்டுத் தொழிலாளர்களைத் தருவிக்கும் நடைமுறைகளை இனி உள்துறை அமைச்சு கவனிக்கும். எனினும், ஜனவரி 15 முதல் அமலுக்கு வரும் கொள்கை அளவிலான அந்த மாற்றம் தொடர்பில், முதலாளிகள், தொழில்துறையினர் , வெளிநாட்டு தொழிலாளர் சங்கங்கள் ஆகியவை கவலை கொள்ள வேண்டியதில்லை , உள்துறை அமைச்சர் Saifuddin Nasution தெரிவித்தார்.

இவ்வேளையில், மனிதவள அமைச்சு தொழிலாளர் கொள்கை அமலாக்கம், Kuota தகுதி நிர்ணயம், வெளிநாட்டுத் தொழிலாளர்களைத் தருவிக்கும் நாடுகளுடன் ஒத்துழைப்பை மேற்கொள்வது போன்ற விவகாரத்தில் கவனம் செலுத்துமென அவர் கூறினார்.

இதனிடையே, நாட்டின் பொருளாதார மேம்பாட்டுக்கான தேவையைப் பூர்த்தி செய்ய, இரு அமைச்சுகளும் வெளிநாட்டு தொழிலாளர் ஒதுக்கீடு விண்ணப்பத்துக்கான நடைமுறைகளில் தளர்வுகளை ஏற்படுத்த முடிவெடுத்திருப்பதாக அவர் கூறினார்.

அதன் வாயிலாக, நாட்டிற்கு, வெளிநாட்டு தொழிலாளர்களை தருவிப்பதற்கான நடைமுறைகள் 30 அல்லது அதற்கும் குறைவான நாட்களுக்குள் குறைக்கப்படுமென Saiifuddin தெரிவித்தார்.

 Tags
foreign workers

Home Ministry

in charge


இந்தியா    முழுவதிலும்   101  கிலோ தங்கம் பறிமுதல்

புதுடில்லி, பிப் 22 – கடந்த இரண்டு நாக்ளில் வருவாய் புனலாய்வுத்துறை மேற்கொண்ட நடவடிக்கையில் இந்தியா முழுவதிலம் 101 கிலோ தங்கம் பறிமுதல் செய்யப்பட்டது. அதோடு நேபாள எல்லை வழியாக சூடான் நாட்டினர் மேற்கொண்ட தங்கக் கடத்தலையும் இந்திய அதிகாரிகள் முறியடித்தனர். மேலும் பாட்னா, புனே மும்பை ஆகிய வெவ்வேறு இடங்களிலும் தங்கக் கடத்தல் நடவடிக்கையை அதிகாரிகள் முறியடித்து கனிசனமான அளவில் தங்கத்தை பறிமுதல் செய்தனர். கடந்த இரண்டு நாட்களில் 74 லட்சம் ரூபாய் மதிப்புள்ள வெளிநாட்டு பணம் மற்றும் 63 லட்சம் ரூபாயும் பறிமுதல் செய்யப்பட்டதாக இந்திய வருவாய் புலனாய்வு இயக்குனரகம் தெரிவித்துள்ளது.

 Tags
101kg gold smuggled from

DRI seizes

Nepal to Mumbai